text:
Amawulire
Bannayuganda boogedde ku byebasuubira mu kwogera kwa pulezidenti
Ali Mivule
June 6th, 2017
Bya basasi baffe
Nga bannayuganda betegeka okuwulira omukulembeze w’eggwanga by’agenda okwogera ku mbeera eggwanga lyelirimu , abamu ku babaka ba palamenti bakugaganye empawa ku kyebasuubira.
Ababaka okuli Mike Ssebalu nga ono yali mu palamenti ya East Africa,n’owa Bunya East James Majegere batutegeezezza nti kale singa pulzidenti ayogera ku mbeera y’ebyenfuna ebiri obubi n’addala ebbeeyi y’emmere ne sukaali ebipaluuse aleme kudda mu by’azenga ayogera.
Ye Omubaka Medard Lubega Sseggona agamba okwogera kwonna tekujja kukola makulu nga pulezidenti tayogedde ku nteekateeka z’okuva mu buyinza.
Nga Omukulembeze w’eggwanga ateekateeka okwogerako eri eggwanga olunaku olwaleero, bbo banna Masaka boogedde ku nsonga ez’enjawulo zebamusuubira okwogerako.
Okusinziira ku bakulembeze ab’enjawulo mu kibuga Masaka okuli ab’ebibiina eby’enjawulo, bagamba nti President Yoweri Kaguta Museveni yandibadde ayogera ku bintu ebyekanamye, ebisale by’amasomero okubeera waggulu ddala, ekitta bantu ekiri mu ggwanga n’ensimbi z’abakyala ezaabasuubizibwa.
Mungeri yeemu bbo ab’ekibiina kya FDC baagala omukulembeze w’eggwanga ayogere ku butebenkevu bw’eggwanga obutandise okuyuuga.
Amyuka omwogezi w’ekibiina kya FDC Paul Mwiru agamba bannayuganda bangi bali mu kutya kale obutayogera ku butebenkevu kijja kuba kibi nyo.
Aba FDC era basuubira nti pulezidenti yandiyogedde ku by’okuddamu okulondebwa kwe ku bwapulezidenti okwaliyo mu mwezi gwokubiri omwaka oguwedde, ebyenjigiriza, wamu n’ebyobulimi.
Bbo abalwanirizi b’eddembe ly’obuntu nabo tebasigalidde mabega ku pulezidenti by’agenda okwogerako eri eggwanga olwaleero.
Nabo okufaananako n’aba FDC baagala pulezidenti museveni ayogere ku ttemu erisusse n’obutali butebenkevu obusaasanidde mu ggwanga.
Akulira ekibiina kya Human Rights Network Uganda Mohammad Ndifuna agamba awatali butebenkevu bannayuganda tebasobola kwekulakulanya ekibaviirako obwavu.
Ndifuna on Museveni Eng.


c: text/html

text:
Katonda Yatonda Sitaani?
Bayibuli ky’egamba
Bayibuli eraga nti Katonda teyatonda Sitaani. Wabula yatonda ekitonde eky’omwoyo oluvannyuma ekyafuuka Sitaani Omulyolyomi. Bayibuli eyogera bw’eti ku Katonda: “
By’akola bituukiridde, amakubo ge gonna ga bwenkanya. Katonda omwesigwa ataliimu butali bwenkanya; mutuukirivu era mwenkanya.” (Ekyamateeka 32:3-5) Okusinziira ku bigambo ebyo, kyeyoleka lwatu nti mu kusooka Sitaani Omulyolyomi yali kitonde ekituukiridde era ekikola eby’obutuukirivu. Yali omu ku bamalayika ba Katonda.
Mu Yokaana 8:44, Yesu yagamba nti Sitaani “
teyanywerera mu mazima,” ekiraga nti mu kusooka Sitaani yali wa mazima nga talina musango.
Naye, okufaananako ebitonde bya Katonda byonna ebitegeera, malayika eyafuuka Sitaani yalina eddembe okusalawo okukola ekituufu oba ekikyamu. Bwe yasalawo okwewaggula ku Katonda era n’aleetera n’abantu abaasooka okujeemera Katonda, malayika oyo yafuuka Sitaani, ekitegeeza “Oyo aziyiza.”—Olubereberye 3:1-5; Okubikkulirwa 12:9.

robotstxt: allowed

filter: keep


text:
Bya MOSES NSUBUGA
ZUENA akubizza abantu enduulu bw’akutte akazindaalo n’asaba bba, e Bebe Cool okumutwala ewaabwe amwanjule mu bakadde abamuzaala e Rwanda n’e Jinja olwo bwe bavaayo bakole embaga kwe banaayitira abantu buli omu amanye nti bafumbo abateredde abatali mu kawundo akakubye eddirisa.
Zuena Kirema agambye nti bamaze emyaka 15 nga baagalana ne Moses Ssali abangi gwe bamanyi nga Bebe Cool nga balina abaana 5 kyokka tebatuuzangako bagenyi mu lujjudde ne babagabula nga bali ku mbaga eyaabwe kuba gye baasemba okukola yali ya kiyita mu luggya nga teri yagimanya.
Zuena yabuuzizza kalabaalaba w’omukolo Roger Mugisha oba yali alidde ku keeki yaabwe n’amuddamu nti nedda.
Wano Zuena n’asaba Bebe Cool nti mu 2017 bandikoze embaga ne bakung’aanya abagenyi babeeko abajulizi nti bafumbo; omwami n’omukyala.
Bino byabadde ku mbaga ya maneja wa Bebe Cool ayitibwa Joseph Luwaga kyokka nga yakazibwako lya nga Tiktak eyagattiddwa n’omusama Shapiro Mazowe akolera mu Bungereza abaasembezza abagenyi baabwe ku wooteeri ya Sheraton mu kisenge kya Victoria.
Mu kusooka Bebe Cool bwe yaweereddwa omukisa okwogera eri abagole, n’alayira okuwoowa Zuena kuba baagattibwa emyaka 13 emabega mu ngeri eyali ey’amangu nga teri yamanya.
Wano Bebe Cool we yasinzidde n’ayita Zuena beepimemu mu ntebe y’abagole mwe yeekubisirizza ekifaananyi n’akkaatiriza nti 2017 w’anaggweerako nga bali mukyala na mwami.
Bebe Cool y’oku ku baasanyusizza abagenyi.
Bebe Cool olwavudde waggulu Zuena n’asaba akazindaalo n’agamba nti, “Amazima Moses omwaka guno nange njagala okyaleko mu bakadde bange e Rwanda bwe tuvaayo nkutwale e Jinja oluvannyuma tuwoowebwe mu lujjudde tugabule n’abantu.”
Oluvannyuma abagole baagabudde abagenyi baabwe ne basala keeki n’okusala ddansi.


text:
Chapter 29
1
1 Awo Yobu n'aleeta nate olugero lwe n'ayogera nti
2 Singa mbadde nga bwe nnali mu myezi egyayita, Nga bwe nnali mu nnaku Katonda ze yandabirirangamu;
3 Ettabaaza ye lwe yayakiranga omutwe gwange, N'omusana gwe gwe gwantambuzanga okuyita mu kizikiza;
4 Nga bwe nnali ennaku zange nga zengedde, Ekyama kya Katonda bwe kyabanga ku weema yange;
5 Omuyinza w'ebintu byonna bwe yali ng'akyali nange, N'abaana bange nga bakyanneetoolodde;
6 Ebigere byange bwe byanaazibwanga n'omuzigo, N'olwazi bwe lwanfuukira emigga egy'amafuta!
7 Bwe nnafulumanga ne ŋŋenda eri omulyango mu kibuga, Bwe nnategekanga entebe yange mu luguudo,
8 Abalenzi bandabanga ne beekweka, Abakadde ne bayimukanga ne bayimirira;
9 Abakungu ne balekanga okwogera, Ne bateeka omukono gwabwe kamwa kaabwe;
10 Eddoboozi ery'abakulu ne lisirika, Olulimi lwabwe ne lwegatta n'ekibuno ky'akamwa kaabwe.
11 Kubanga okutu bwe kwampuliranga ne kulyoka kunneebaza; Era eriiso bwe lyandabanga ne liba mujulirwa wange:
12 Kubanga nawonyanga omwavu eyakaaba, Era n'atalina kitaawe eyabulwa ow'okumuyamba.
13 Omukisa gwanjijira oyo gwe yansabira eyali ayagala okuzikirira: Ne nnyimbisa olw'essanyu omutima gwa nnamwandu.
14 Nayambala obutuukirivu ne bumbikkako: Obutalya nsonga bwange ne buba ng'omunagiro n'engule.
15 Nabanga amaaso eri omuzibe, Era nabanga ebigere eri awenyera.
16 Nabanga kitaabwe abeetaaga: Era nakeberanga ensonga y'oyo gwe ssaamanya.
17 Era namenyanga atali mutuukirivu oluba, Ne nsika omuyiggo ne nguggya mu mannyo ge,
18 Kale ne njogera nti Ndifiira mu kisu kyange, Era naayongeranga ennaku zange ng'omusenyu:
19 Emmizi gyange giranze eri amazzi, N'omusulo gubeera ku ttabi lyange ne gukeesa obudde:
20 Ekitiibwa kyange kiggya gye ndi, N'omutego gwange guzzibbwa buggya mu mukono gwange.
21 Nze abantu bampulirizanga ne balinda, Ne basirikira okuteesa kwange.
22 Nga ndeese ebigambo bo ne batayogera nate; Okwogera kwange ne kubagwako.
23 Era bannindirira nga bwe balindirira enkuba; Era bayasama nnyo akamwa kaabwe ng'abayasamira enkuba eya ttoggo.
24 Bwe nnabasekeranga ne batakkiriza; N'omusana gw'amaaso gange tebaagusuula.
25 Neerobozanga ekkubo lyabwe ne ntuula ng'omukulu, Ne mbeera nga kabaka mu ggye, Ng'omuntu akubagiza abakungubaga.


text:
Essuula 3
1 Kale, ab'oluganda abatukuvu, abalina omugabo mu kuyitibwa okw'omu ggulu, mulowooze Omutume era Kabona Asinga Obukulu ow'eddiini gwe twatula, Yesu;
2 eyali omwesigwa eri oyo eyamulonda, era nga Musa bwe yali omwesigwa mu nnyumba ye yonna.
3 Kubanga oyo asaanyizibwa ekitiibwa ekingi okusinga Musa, ng'azimba ennyumba bw'abeera n'ettendo eringi okusinga ennyumba.
4 Kubanga buli nnyumba wabaawo agizimba; naye eyazimba byonna ye Katonda.
5 Ne Musa yali mwesigwa ye mu nnyumba ye yonna ng'omuddu, olw'okutegeeza ebyali bigenda okwogerwa;
6 naye Kristo yali mwesigwa ye ng'omwana ku nnyumba ye; naffe tuli nnyumba y'oyo, oba nga tunaakwatiranga ddala obuvumu bwaffe n'okwenyumiriza okw'okusuubira kwaffe nga binywedde okutuusa enkomerero.
7 Kale, nga Omwoyo Omutukuvu bw'ayogera nti Leero bwe munaawulira eddoboozi lye,
8 Temukakanyaza mitima gyammwe, nga mu kusunguwazibwa, Nga ku lunaku olw'okukemerwa mu ddungu,
9 Bajjajjammwe kwe bankema, nga bangeza, Ne balaba ebikolwa byange emyaka amakumi ana.
10 Kyennava nnyiigira emirembe egyo, Ne njogera nti Bakyama bulijjo mu mutima gwabwe: Naye abo tebaategeera makubo gange;
11 Nga bwe nnalayira mu busungu bwange, Nti Tebaliyingira mu kiwummulo kyange.
12 Mwekuume, ab'oluganda, omutima omubi ogw'obutakkiriza gulemenga okuba mu muntu yenna ku mmwe, olw'okuva ku Katonda omulamu:
13 naye mubuuliraganenga bulijjo bulijjo, okutuusa ekiseera nga kikyaliwo ekiyitibwa ekya leero; omuntu yenna ku mmwe alemenga okukakanyazibwa n'obulimba bw'ekibi:
14 kubanga twafuuka abassa ekimu mu Kristo, oba nga tunaakwatiranga ddala okusuubira kwaffe okusoose nga kunywedde okutuusa enkomerero:
15 nga bwe kikyayogerwa nti Leero bwe munaawulira eddoboozi lye, Temukakanyaza mitima gyammwe, nga mu kusunguwazibwa.
16 Kubanga baani bwe baawulira abaamusunguwaza? si abo bonna abaava mu Misiri ne Musa?
17 Era baani be yanyiigiranga emyaka amakumi ana? si abo abaayonoona, n'emirambo gyabwe ne gigwa mu ddungu?
18 Era baani be yalayirira obutayingira mu kiwummulo kye, wabula obo abataagonda?
19 Era tulaba nga tebaayinza kuyingira olw'obutakkiriza.


text:
Chapter 3
1 Awo omwezi ogw'omusanvu bwe gwatuuka, abaana ba Isiraeri nga bali mu bibuga, abantu ne bakugnaanira e Yerusaalemi ng'omuntu omu.
2 Awo Yesuwa mutabani wa Yozadaki n'ayimirira, ne baganda be bakabona, ne Zerubbaberi mutabani wa Seyalutyeri, ne baganda be, ne bazimba ekyoto kya Katonda wa Isiraeri okuweerangayo okwo ebiweebwayo ebyokebwa, nga bwe kyawandiikibwa mu mateeka ga Musa omusajja wa Katonda.
3 Ne basimba ekyoto ku ntebe yaakyo; kubanga entiisa yabaliko olw'abantu ab'omu nsi: ne baweerayo okwo ebiweebwayo ebyokebwa eri Mukama, ebiweebwayo ebyokebwa enkya n'akawungeezi.
4 Ne bakwatanga embaga ey'ensiisira nga bwe kyawandiikibwa ne bawaayo ebiweebwayo ebyokebwa ebya buli lunaku ng'omuwendo gwabyo bwe gwali, ng'ekiragiro bwe kyali, ng'ebyagwanira buli lunaku bwe byali;
5 n'oluvannyuma ekiweebwayo ekyokebwa eky'emirembe gyonna, n'ebiweebwayo eby'emyezi egyakaboneka n'eby'embaga zonna eza Mukama ezaalagirwa, n'ebya buli muntu eyawaayo ng'ayagadde ekiweebwayo ku bubwe eri Mukama.
6 Ku lunaku olw'olubereberye olw'omwezi ogw'omusanvu kwe baasookera okuwaayo ebiweebwayo ebyokebwa eri Mukama: naye emisingi gya yeekaalu ya Mukama nga teginnaba kussibwawo.
7 Era ne bawa abazimbi n'ababazzi effeeza; n'ebyokulya n'ebyokunywa n'amafuta ne babiwa w'e Sidoni n’ab'e Ttuulo, okuggya emivule ku Lebanooni okugireta ku nnyanja e Yopa nga Kuulo kabaka w'e Buperusi bwe yabalagira.
8 Awo mu mwaka ogw'okubiri kasookedde bajja eri ennyumba ya Katonda e Yerusaalemi, mu mwezi ogw'okubiri, Zerubbaberi mutabani wa Seyalutyeri mwe yasookera ne Yesuwa mutabani wa Yozadaki ne baganda baabwe abalala bakabona n'Abaleevi n'abo abaali bavudde mu busibe obwo ne bajja e Yerusaalemi; ne balagira Abaleevi abaakamaze emyaka amakumi asatu n'okukirawo okulabirira omulimu ogw'omu nnyumba ya Mukama.
9 Awo Yesuwa n'ayimirira ne batabani be ne baganda be, Kadumyeri ne batabani be, batabani ba Yuda, wamu okulabirira abakozi mu nnyumba ya Katonda: batabani ba Kenadadi ne batabani baabwe ne baganda baabwe Abaleevi.
10 Awo abazimbi bwe bassaawo emisingi gya yeekaalu ya Mukama, ne bateeka bakabona nga bambadde ebyambalo byabwe nga balina amakondeere, n'Abaleevi batabani ba Asafu nga balina ebitaasa, okutendereza Mukama, nga Dawudi kabaka wa Isiraeri bwe yateekateeka.
11 Ne bayimbiragana nga batendereza nga beebaza Mukama nga boogera nti Kubanga mulungi, n'okusaasira kwe kubeerera emirembe gyonna eri Isiraeri. Abantu bonna ne boogerera waggulu n'eddoboozi ddene bwe baatendereza Mukama, kubanga emisingi gy'ennyumba ya Mukama gissibbwawo.
12 Naye bangi ku bakabona n'Abaleevi n'emitwe gy'ennyumba za bakitaabwe, abakadde abaalaba ennyumba eyasooka, emisingi gy'ennyumba eno bwe gyassibwayo mu maaso gaabwe, ne bakaaba amaziga n'eddoboozi ddene; bangi ne boogerera waggulu n'essanyu:
13 abantu n'okuyinza ne batayinza kwawula ddoboozi lya kwogerera waggulu n'essanyu n'eddoboozi ery'okukaaba kw'abantu: kubanga abantu baayogerera waggulu n'eddoboozi ddene, oluyoogaano ne luwulirirwa wala.


text:
Isomo 4
Yesu Kristo Nuwe Oha?
1. Obwomezi bwa Yesu bukatandika buta?
Yesu nuwe omuzigaijo omu bihangirwe bya Ruhanga byoona. Yaikaraga omu iguru nk’omuntu ow’omwoyo rundi maraika atakabaire kuzarwa omu nsi. (Yohana 8:23) Nuwe yabandize kuhangwa, kandi akakonyera Ruhanga kuhanga ebintu ebindi. Nuwe wenka Yahwe y’ayehangiire nahabwekyo kihikire kumweta Omwana wa Ruhanga ayazairwe “omu wenka.” (Yohana 1:14) Ayetwa “Kigambo habwokuba Ruhanga ak’amukozesa nk’omugambi we.”
2. Habwaki Yesu y’aizire omu nsi?
Ruhanga akatuma Omwana we kuruga omu iguru kwija omu nsi n’ateka obwomezi bwe omu nda ya Malyamu omukazi Omuyudaaya, ayaali atamanyire musaija. Nahabwekyo Malyamu kuzaara Yesu atabanze kuterana n’omusaija. (Luka 1:30-35) Yesu akaija (1) kutwegesa amananu agarukukwata hali Ruhanga, (2) kutwoleka nkoku tusemerire kuhikiriza Ruhanga eby’agonza gonze twina ebizibu, (3) n’okuhayo obwomezi bwe obuhikirire ‘nk’ekicunguro.’
3. Habwaki nitwetaaga ekicunguro?
Ekicunguro nugwo muhendo oguheebwayo kusumurra omuntu kuruga omu kufa. (Okuruga 21:29, 30) Okukaikura n’okufa bitabe omu ntekaniza ya Ruhanga eya kara. Ekyo tukimanya tuta? Ruhanga akagambira Adamu omusaija ayabandize ngu, obu y’akukozere “ekibi,” yakufiire. Nahabwekyo kakuba Adamu atarakozire ekibi, tiyakufiire. (Okubanza 2:16, 17; 5:5) Okusigikirra ha Baibuli, okufa kukahika ha bantu nikukaraba omu Adamu. Omu mulingo ogu, Adamu akagwetera abaana be boona ekibi n’okufa. Nitwetaaga ekicunguro tusobole kusumururwa kuruga omu kufa.
Nooha ay’akutusasulire ekicunguro? Obu tufa, tuba tusasulire ekibi kyaitu kyoonka. Busaho muntu wena atahikirire arukusobora kusasurra ebibi by’abantu abandi.
4. Habwaki Yesu y’afiire?
Butasisanaho itwe, Yesu we yali ahikirire. Kyali kitarukumwetagisa kufa kusasurra ebibi bye habwokuba atakole kibi kyoona. Baitu Yesu akafa ha bw’ebibi byaitu. Ruhanga akoleka abantu okugonza n’ahayo Omwana we kutufeera. Yesu nawe akatwoleka okugonza n’ayorobera Ise kandi n’aikiriza kuhayo obwomezi bwe habw’ebibi byaitu.
5. Yesu n’akora ki omu kasumi kanu?
Yesu obw’akaba ali omu nsi akakiza abarwaire, y’ahumbura abafu, y’akonyera n’abaali omu buzibu. Omu mulingo ogu akoleka eby’alikorra abantu abahulizi omu kasumi ak’omu maiso. (Matayo 15:30, 31; Yohana 5: 28) Hanyuma y’okufa, Ruhanga akamuhumbura nk’omuntu ow’omwoyo. (1 Petero 3:18) Akalindiirra ha mukono gwa Ruhanga ogw’obulyo kuhika obu y’amuhaire obusobozi kulema ensi nk’Omukama. (Abaheburaniya 10:12, 13) Omu kasumi kanu Yesu ali omu iguru n’alema nk’Omukama, kandi abahondezi be nibamanyisa amakuru ganu amarungi omu nsi yoona.
Omu kasumi akatali kahara, Yesu n’aija kukozesa obusobozi bwe nk’Omukama kumaraho okubonabona n’okuhwerekereza abo abakuleta. Boona abarukumwikiririzamu kandi nibamworobera, nibaija kutunga obwomezi obutahwaho omu rugonjo orurungi.
Manya Ebirukukiraho
Baibuli Mali Eyegesa Ki?


text:
Omulambo gw’badde Bijoddolo Ivan Semwanga eyafiridde e South Africa gutusiddwa mugwanga olunaku olwaleero.
Aabooluganda ne mikwaano bonna babaddewo era mukugujja ku kisawe Entebe ogwolekeeza Kampala entambula bagisanyalaza era abasinga babadde benanise obujoozi obudugavu okubadde ekifananyi ky’omugenzi. Katulabe nga bwebibadde.
Mmeeya w'e Kamwenge Alunyumya, E Nalufenya Bamukwata Nga Bbebi. ‘What Belongs to Bunyoro is for Banyoro’ Omukama Demands Government Release Land Titles. Zari akilia kwa Uchungu mbele ya Jeneza la IVAN. Taata Wa Ssemwanga Alumirizza Zari. Omulambo gwa Ivan Ssemwanga gutuusiddwa mu ggwanga. Poliisi ekoze ekikwekweto ku babbi. Agomumpapula- Ekitufu ekyase Ivan Ssemwanga kyekusa ku illuminati. Diamond Platnumz speaks out on Ivan Semwanga. I will be there for them. Hundreds turn up for Ivan Semwanga's vigil at home in Munyonyo. Zari Ayombedde Ebintu Bya Ivan Ssemwanga Agambibwa Okuba Nga Ali Mu KKoma.


text:
1 Samwiri
22 Awo Dawudi n’ava eyo+ n’addukira mu mpuku y’e Adulamu.+ Baganda be n’ab’ennyumba ya kitaawe bonna bwe baakiwulira, ne bagenda gy’ali. 2 Abantu bonna abaalina ebizibu, abaali babanjibwa, n’abaalina okwemulugunya, baamwegattako n’afuuka omukulu waabwe. Abasajja abaali naye baali nga 400.
3 Oluvannyuma Dawudi yava eyo n’agenda e Mizupe mu Mowaabu n’agamba kabaka wa Mowaabu+ nti: “Nkwegayiridde, kkiriza kitange ne mmange babeere nammwe okutuusa lwe ndimanya Katonda ky’alinkolera.” 4 Awo Dawudi n’abalekera kabaka wa Mowaabu, ne babeera naye ebbanga lyonna Dawudi lye yamala mu kifo ekizibu okutuukamu.+
5 Nga wayiseewo ekiseera, nnabbi Gaadi+ yagamba Dawudi nti: “Lekera awo okubeera mu kifo ekizibu okutuukamu. Genda mu Yuda.”+ Awo Dawudi n’avaayo n’agenda mu kibira ky’e Keresi.
6 Awo Sawulo n’awulira nti Dawudi n’abasajja abaali naye bazuuliddwa. Mu kiseera ekyo Sawulo yali Gibeya+ ng’atudde wansi w’omuti omweseri ku kasozi, ng’akutte effumu lye, era nga n’abaweereza be bonna bamwetoolodde. 7 Awo Sawulo n’agamba abaweereza be abaali bamwetoolodde nti: “Muwulire mmwe Ababenyamini. Mutabani wa Yese+ naye anaabawa mmwe mmwenna ebibanja n’ennimiro z’emizabbibu? Mmwenna anaabafuula abakulu b’enkumi oba abakulu b’ebikumi?+ 8 Mmwenna munneekobaanidde! Tewali n’omu yambuulira nga mutabani wange akoze endagaano ne mutabani wa Yese.+ Tewali n’omu ku mmwe eyannumirirwa n’aŋŋamba nti mutabani wange asenzesenze omuweereza wange okunkolera olukwe, nga bwe kiri kati.”
9 Awo Dowegi+ Omwedomu eyali akulira abaweereza ba Sawulo abaaliwo, n’amuddamu nti:+ “Nnalaba mutabani wa Yese ng’agenze e Nobu eri Akimereki mutabani wa Akitubu.+ 10 Akimereki yeebuuza ku Yakuwa ku lulwe era n’amuwa eby’okulya n’ekitala kya Goliyaasi Omufirisuuti.”+ 11 Amangu ago kabaka n’atumya Akimereki kabona mutabani wa Akitubu ne bakabona bonna ab’ennyumba ya kitaawe abaali e Nobu, bonna ne bajja eri kabaka.
12 Sawulo n’agamba nti: “Wuliriza ggwe mutabani wa Akitubu!” Awo n’amuddamu nti: “Mpulira mukama wange.” 13 Sawulo n’amugamba nti: “Lwaki ggwe ne mutabani wa Yese mwanneekobaanira, n’omuwa emigaati n’ekitala, era ne weebuuza ku Katonda ku lulwe? Afuuse mulabe wange era anteega, nga bwe kiri kati.” 14 Awo Akimereki n’addamu kabaka nti: “Ani mu baweereza bo eyeesigika* nga Dawudi?+ Ye bba wa muwala wa kabaka+ era y’akulira abakuumi bo, era assibwamu ekitiibwa mu nnyumba yo.+ 15 Ogwo gwe mulundi gwe nnali nsoose okwebuuza ku Katonda ku lulwe?+ Siyinza kukola kintu ng’ekyo ky’ogambye! Kabaka k’aleme okulowooleza ekibi kyonna omuweereza we n’ab’ennyumba ya kitange bonna, kubanga omuweereza wo talina kye yali amanyi ku bintu ebyo.”+
16 Naye kabaka n’agamba nti: “Ojja kufa+ Akimereki, ggwe n’ab’ennyumba ya kitaawo bonna.”+ 17 Awo kabaka n’agamba abakuumi* abaali bamwetoolodde nti: “Mugende mutte bakabona ba Yakuwa, kubanga beekobaana ne Dawudi. Baakimanya nti anziruseeko naye ne batambuulira!” Kyokka abaweereza ba kabaka baali tebaagala kugolola mikono gyabwe kutta bakabona ba Yakuwa. 18 Awo kabaka n’agamba Dowegi+ nti: “Ggwe genda otte bakabona!” Amangu ago Dowegi Omwedomu+ n’agenda n’atta bakabona. Ku lunaku olwo yatta abasajja 85 abaali bambadde efodi eya kitaani.+ 19 Ate era yagenda n’e Nobu+ ekibuga kya bakabona, n’atta n’ekitala abasajja n’abakazi, abaana abato n’abayonka, ente, endogoyi, n’endiga.
20 Naye Abiyasaali,+ omu ku batabani ba Akimereki mutabani wa Akitubu, yadduka n’agenda okugoberera Dawudi. 21 Abiyasaali n’agamba Dawudi nti: “Sawulo asse bakabona ba Yakuwa.” 22 Dawudi n’agamba Abiyasaali nti: “Ku lunaku olwo+ Dowegi Omwedomu yaliwo, era nnakimanya nti yali ajja kugamba Sawulo. Nze nvunaanyizibwa okufa kw’abantu bonna ab’omu nnyumba ya kitaawo. 23 Sigala nange. Totya, kubanga oyo yenna ayagala okukutta nange aba ayagala kunzita; nja kukukuuma.”+


text:
AMAYINJA kye kimu ku bisinga okulabisa obulungi ebiteeteeyi naddala ebyobubaga n’embaga. Eno y’ensonga lwaki abakyala bangi bwe baba balonda ebiteeteeyi...
EKITONGOLE kya KCCA kirondeddwa mu mawanga 115 okwetoloola ensi yonna ng'ekisinze okukozesa enkola ya kkompyuta okusolooza ssente z’emisolo mu kibuga....
MUNNAMAGYE eyagawummula addukidde mu kitongole ekilwanirira eddembe ly’obuntu ekya Uganda Human Rights Commission, oluvannyuma lw’abaserikale ba KCCA okumutulugunya...
OMUSAJJA bw’akukwananga n’atandikira ku kya kukusaba kugenda ku bbiici muwuge oba ekidiba ekiwugirwamu, guma.
EKIMU ku bikyagaanyi abalimi okufuna mu bulimi kwe kulemwa okwekolamu ebibiina, sso ssinga kino baali bakikola bandibadde bafunyeemu ekiwera nga balimira...
ABAWANGUZI b’empaka z’Omulimi Asinga 2016 baakubiriziddwa okubaako bye bayigira ku balimi n’abalunzi mu Budaaki nabo babisse mu nkola nga bakomyewo kuno...
OMULAMUZI wa kkooti etuula ku Tweed tower mu Kampala, Suzan Kanyange ayisizza ekiragiro ekigoba omugagga Drake Lubega obutabaako na kintu kyonna ky'akolera...
OMUGAGGA Godfrey Kirumira agambye nti ensonga z’omu ku baana b’omugenzi Kasiwukira okukaayanira emmaali ya kitaawe baazituulamu ng’abakuza ne bazigonjoola...
POLIISI egudde mu lukwe lw’abavubuka ba bodaboda ab’akabinja ka 2010 ababadde bategese okulumba amaka ga minisita Beti Kamya ku makya g’Olwokubiri.
KCCA ekwataganye n’ekitongole kya Japan mw'eyita okugaba obuyambi ekya Japan International Cooperation Agency (JICA) okulongoosa ebyentambula n’obulippagano...
01 Jul 2017
01 Jul 2017
01 Jul 2017
01 Jul 2017
01 Jul 2017


text:
Chapter 34
1 Era nate Eriku n'addamu n'ayogera nti
2 Muwulire ebigambo byange, mmwe abasajja ab'amagezi; Era mutege okutu gye ndi, mmwe abalina okutegeera.
3 Kubanga okutu kukema ebigambo, Ng'amatama bwe galega ku mmere.
4 Twerondere ekyo ekinaaba eky'ensonga: Tumanye fekka na fekka ebirungi bwe biri.
5 Kubanga Yobu ayogedde nti Nze ndi mutuukirivu, Era nti Katonda anziyeeko ensonga yange:
6 Newakubadde nga nnina ensonga mpitibwa mulimba; Ekiwundu kyange tekiwonyezeka, newakubadde nga ssiriiko kusobya.
7 Muntu ki afaanana Yobu, Anywa okunyoomebwa ng'amazzi?
8 Atambulira awamu n'abakola ebitali bya butuukirivu, Era atambulira awamu n'abasajja ababi.
9 Kubanga ayogedde nti Omuntu tekiriiko kye kimugasa Okusanyukira Katonda.
10 Kale mumpulire, mmwe abasajja abalina okutegeera: Kiddire eri awali Katonda, ye okukola obubi; N'awali Omuyinza w'ebintu byonna, ye okukola ebitali bya butuukirivu.
11 Kubanga alisasula omuntu omulimu gwe, Era alirabya buli muntu ng'amakubo ge bwe gali.
12 Weewaawo, mazima Katonda taakolenga bubi, So n'Omuyinza w'ebintu byonna taalyenga nsonga.
13 Ani eyamuteresa ensi okugikuuma? Oba ani eyateekateeka ebintu byonna bwe byenkana?
14 Bw'ateeka omutima gwe ku bantu, Bw'akuŋŋaanyiza gy'ali omwoyo gwe n'omukka gwe;
15 Byonna ebirina omubiri birizikiririra wamu, Abantu ne badda mu nfuufu.
16 Kale oba olina okutegeera, wulira kino: Wulira eddoboozi ly'ebigambo byange.
17 Akyawa eby'ensonga oyo alifuga? Era onoosalira oyo omutuukirivu era ow'amaanyi okumusinga?
18 Kirungi okugamba kabaka nti Ggwe oli mugwagwa? Oba abakungu nti Mmwe muli babi?
19 Okusinga ennyo si kirungi okugamba oyo atatya maaso ga balangira, So talowooza mugagga okusinga omwavu? Kubanga bonna mulimu gwa mikono gye.
20 Bafa mu kaseera akatono, mu ttuntu; Abantu bakankanyizibwa ne bayitawo, N'ab'amaanyi baggibwawo awatali mukono.
21 Kubanga amaaso ge gatunuulira amakubo ag'omuntu, Era alaba okutambula kwe kwonna.
22 Tewali kizikiza newakubadde ekisiikirize eky'okufa, Abakola ebitali bya butuukirivu we bayinza okwekweka.
23 Kubanga teyeetaaga kweyongera kulowooza omuntu, Atuuke mu maaso ga Katonda okusalirwa omusango.
24 Amenyamenya abasajja ab'amaanyi mu ngeri etenoonyezeka, Era assaawo abalala mu kifo kyabwe.
25 Kyava alabirira emirimu gyabwe; Era abavuunika kiro n'okuzikirizibwa ne bazikirizibwa.
26 Abakuba ng'ababi Mu maaso g'abalala aweeru;
27 Kubanga bakyama obutamugoberera, So tebayagala kussaayo mwoyo eri amakubo ge gonna:
28 N'okutuusa ne batuusa gy'ali okukaaba kw'omwavu, N'awulira okukaaba kw'abo ababonyaabonyezebwa.
29 Ye bw'awa okutereera, kale ani ayinza okusala omusango okusinga? Era ye bw'akweka amaaso ge, kale ani ayinza okumutunuulira? Oba nga ggwanga oba nga muntu, kyonna bwe bumu:
30 Omusajja atamanyi Katonda alemenga okufuga, Walemenga okubaawo anaateega abantu.
31 Kubanga waliwo eyali agambye Katonda, nti Mbonerezebbwa, sikyasobya nate:
32 Kye ssiraba kinjigirize: Oba nga nkoze obujeemu ssikyabukola nate?
33 Empeera ye eriba nga ggwe bw'oyagala n'okugaana n'ogigaana? Kubanga ggwe oba weeroboza so si nze: Kale yogera ekyo ky'omanyi.
34 Abantu abalina okutegeera baligamba nti Weewaawo, buli muntu ow'amagezi ampulira, anaŋŋamba nti
35 Yobu ayogera nga talina kumanya, N'ebigambo bye tebiriimu magezi,
36 Yobu singa akemeddwa okutuusa enkomerero, Kubanga ayanukula ng'abantu ababi.
37 Kubanga ayongera obujeemu ku kwonoona kwe, Akuba mu ngalo ze ng'ayima wakati mu ffe, Era ayongerayongera ebigambo bye okuwakanya Katonda.


text:
(Chorus X2)
Embeera zo ekisibye emikisajjo mbereazo X2
Kyuusa embeera embeera eneyisa yo.
Aka lero njagala kagende ewoyo mukwano gwo.
Oyo atudde wotudde era agamba ndi wuwo.
Tonaba kuwangula era agamba oneday tou will be. Aseka nawe era nga muli akulaga oneday you will be. X2
Ekiri muttu ( tomanyi)
Ekiri mumutwe gwe (tomanyi)
Oyagala bakuwe lwaki obera omukodo ate.
Oyagala bisima lwaki otuulira ebyamunno wo.
Eryo etima munda mwo
Kyuusa embeera zo
Yagaliza muno wo nawe anakwagalizanga.
(Chorus)
Ono yangamba anjagala nyo era mutwale nejenkolera.
Byenkola bimunyumira nyo era’yala mbi musomese.
Gwenasomesa yalinga byayiga ayagala abinsomese. X2
Era omwaka bwegwayita yalowoza bya gwa yo bya ayiga.
Oyagala bakuwe lwaki obera omukodo ate.
Oyagala bisima lwakyi otuulira ebyamunno wo.
Eryo etima munda mwo
Kyuusa embera zo
Yagaliza muno wo mukama ana kuyiira emikisa…
(Chorus)
Money money money
Money money money X2
money money money butwa atazirina agabira azirina obutwa.
Omuntu omuntu omuntu omuntu X2
Money money money butwa atazirina agulira azirina obutwa
Oyo gwoyamba
Tewesanga nga yakusamba…
(Chorus ….. till fed out)


text:
Omuwendo gwa abantu abalina endwadde ya tayifoyidi (Typhoid) gweyongedde mu kibuga Kampala ku ddwaliro erya Kisenyi health Centre okuva ku 2,140 okutuka 3,000.
Obulwadde bunno buwaliriza abasawo n'abamagye abagenda okuyambako, okutekawo ebiffo ebirala okujjanjaba abantu abeyongera buli lunnaku.
Tayifoyidi yabalukawo mu kibuga Kampala omwezi oguwedde (February) nasasanira disitulikiti okuli Mukono ne Wakiso era yakatta abantu 2 nga kati yakatuka mu disitulikiti 14.
Okusinzira ku Sarah Zalwango, omusawo mu ddwaliro rye Kisenyi health centre agambye nti buli lunnaku bafuna abalwadde 100 paka ku 200 abayina Tayifoyidi.
Zalwango agamba obukyafu mubyokulya n'ebyokunywa byebisinze okulwaza abantu obulwadde bunno.
Like us on Facebook for more News, Pics, Videos, Events, Promos & lots of fun stuff..


text:
Chapter 10
1 Awo kabaka omukazi w’e Seeba bwe yawulira ettutumo lya Sulemaani olw'erinnya lya Mukama, n'ajja okumukema n'ebibuuzibwa ebizibu.
2 N'ajja e Yerusaalemi ng'alina abaddu bangi nnyo n'eŋŋamira ezeetisse eby'akaloosa n'ezaabu nnyingi nnyo n'amayinja ag'omuwendo omungi; awo bwe yajja eri Sulemaani, n'ateesa naye ebyo byonna ebyali mu mutima gwe.
3 Awo Sulemaani n'amutegeeza byonna bye yamubuuza: tewaali kintu ekyakwekebwa kabaka ky'ataamutegeeza.
4 Awo kabaka omukazi w'e Seeba bwe yamala okulaba amagezi gonna aga Sulemaani n'ennyumba gye yazimba,
5 n'emmere ey'oku mmeeza ye n'okutuula kw'abaddu be n'okuweereza kw'abaweereza be n'ebyambalo byabwe n'abasenero be n'olutindo lwe lwe yalinnyirangako okugenda mu nnyumba ya Mukama; kale nga temukyasigadde mwoyo mu ye.
6 N'agamba kabaka nti Ekigambo kye nnawulirira mu nsi yange kyali kya mazima eky'ebikolwa byo n'amagezi go.
7 Era naye sakkiriza bigambo ebyo okutuusa lwe najja amaaso gange ne gakiraba: era, laba, saabuulirwa kitundu: amagezi go n'omukisa gwo bisinga ettutumo lye nnawulira.
8 Abasajja bo balina omukisa, abaddu bo bano balina omukisa, abayimirira mu maaso go ennaku zonna ne bawulira amagezi go.
9 Mukama Katonda wo yeebazibwe akusanyukira okukuteeka ku ntebe ya Isiraeri: kubanga Mukama yayagala Isiraeri emirembe gyonna, kyeyava akufuula kabaka okukola eby'ensonga n'eby'obutuukirivu.
10 Awo n'awa kabaka zaabu talanta kikumi mu abiri, n'eby'akaloosa bingi nnyo nnyini n'amayinja ag'omuwendo omungi: tewajja lwa kubiri bya kaloosa bingi ebyenkanidde awo ng'ebyo kabaka omukazi w'e Seeba bye yawa kabaka Sulemaani.
11 Era n'empingu ya Kiramu eyaleeta zaabu okuva e Ofiri, n'eggya e Ofiri emitoogo mingi nnyo n'amayinja ag'omuwendo omungi.
12 Kabaka n'afuula emitoogo empagi z'ennyumba ya Mukama n'ennyumba ya kabaka, n'ennanga n'entongooli z'abayimbi: tewajja mitoogo egifaanana bwe gityo so tegyalabika ne leero.
13 Awo kabaka Sulemaani n'awa kabaka omukazi w'e Seeba byonna bye yayagala, buli kye yasaba kyonna, obutassaako ebyo Sulemaani bye yamuwa olw'ekisa kye ekya kabaka. Awo n'akyuka n'addayo mu nsi ye ye, ye n'abaddu be.
14 Era ezaabu eyajja eri Sulemaani mu mwaka ogumu obuzito bwayo bwali talanta lukaaga mu nkaaga mu mukaaga,
15 obutassaako eyo abasuubuzi gye baaleetanga n'abatunzi gye baatundanga ne bakabaka bonna ab'eggwanga ettabule n'abakulu b'ensi.
16 Era kabaka Sulemaani n'aweesa obugabo bikumi bibiri bwa zaabu mpeese: buli kagabo n'akawaako sekeri za zaabu lukaaga.
17 N'akola engabo ebikumi bisatu bya zaabu mpeese; buli ngabo n'agiwaako laateri ssatu: kabaka n'azitereka mu nnyumba ey'ekibira kya Lebanooni.
18 Era kabaka n'akola entebe ey'obwakabaka ennene ya masanga n'agibikkako zaabu nnungi nnyo nnyini.
19 Entebe yaliko amadaala mukaaga, era entebe waggulu waayo yali nneekulunguivu ennyuma; era yaliko emikono eruuyi n'eruuyi awatuulibwa, n'empologoma bbiri nga ziyimiridde ku mabbali g'emikono.
20 N'empologoma kkumi na bbiri zaayimirira eruuyi n'eruuyi ku madaala omukaaga tewaali eyakolebwa mu bwakabaka bwonna okugifaanana.
21 Era ebintu byonna ebya kabaka Sulemaani eby'okunyweramu byali bya zaabu, n'ebintu byonna eby'omu nnyumba ey'ekibira kya Lebanooni byali bya zaabu nnongoofu: tewaali bya ffeeza; teyalowoozebwa nga kintu ku mirembe gya Sulemaani;
22 Kubanga kabaka yalina ku nnyanja empingu eya malikebu ey'e Talusiisi wamu n'empingu ya Kiramu; empingu ey'e Talusiisi yajjanga mulundi gumu buli myaka esatu ng'ereeta zaabu n'effeeza, amasanga n'enkobe ne bamuzinge.
23 Awo kabaka Sulemaani n'asinga bakabaka bonna ab'ensi obugagga n'amagezi.
24 Ensi yonna ne banoonya amaaso ga Sulemaani okuwulira amagezi ge, Katonda ge yali atadde mu mutima gwe.
25 Ne baleeta buli muntu ekirabo kye, ebintu ebya ffeeza n'ebintu ebya zaabu n'ebyambalo n'ebyokulwanyisa n'eby'akaloosa, embalaasi n'ennyumbu, ebyasalibwa ebya buli mwaka.
26 Sulemaani n'akuŋŋaanya amagaali n'abasajja abeebagala embalaasi; era yalina amagaali lukumi mu ebikumi bina n'abasajja abeebagala embalaasi kakumi mu enkumi bbiri be yateeka mu bibuga eby'amagaali n'awaali kabaka e Yerusaalemi.
27 Kabaka n'afuula ffeeza okuba ng'amayinja mu Yerusaalemi, n'emivule n'agifuula okuba ng'emisukomooli egiri mu biwonvu olw'obungi.
28 N'embalaasi Sulemaani ze yalina zaggibwa mu Misiri: n'abasuubuzi ba kabaka ne baziweebwanga bisibo, buli kisibo n'omuwendo gwakyo.
29 Era eggaali lyalinnyanga nga liva mu Misiri nga lijjirira sekeri lukaaga eza ffeeza, n'embalaasi ng'ejjirira kikumi mu ataano; era bakabaka bonna ab'Abakiiti bwe batyo ne bakabaka ab'e Busuuli, baaziggyangamu mu mukono gwabwe.


text:
Ebyobulamu
Ekirwadde kya Cholera kizzemu
Bernard Kateregga
March 10th, 2016
Ekirwadde kya Cholera kizzemu okubalukawo mu disitulikiti ye Sironko nga tewanayita namyezi 2 nga kyekiggye kigoye abeeno.
Kati abantu 3 bebakaweebwa ebitanda mu malwaliro agenjawulo.
Ku ntandikwa y’omwaka guno cholera yazingako ebitundu bye Mbale ne Sironko nga era yatta abantu 10 n’abalala nebaweebwa ebitanda.
Omubaka wa pulezidenti e Sironko Moses Wamoto Kigayi agamba abalwadde bonna bava Budadiri nga babaddusizza mu ddwaliro oluvanyuma lw’okufuna obubonero bwa Cholera.


text:
Muyimbire Yakuwa
—Ennyimba Empya
Nyumirwa ennyimba zino empya ezitendereza Yakuwa Katonda era ezikozesebwa mu kusinza. Wanula ennyimba n’ebigambo byakwo, era weegeze mu ennyimba zino ennungi ennyo.
Obwakabaka Bwassibwawo
—Ka Bujje!
Oluyimba luno olulungi ennyo lutendereza Yakuwa Katonda olw’okussaawo obufuzi bw’Obwakabaka n’abukwasa Yesu Kristo.
Tuwe Obuvumu
Naawe gatta eddoboozi lyo ku g’abo abasaba Yakuwa Katonda abawe obuvumu okusobola okuwa obujulirwa nga tebalina kutya kwonna.
Erinnya Lyo Ggwe Yakuwa
Tendereza erinnya lya Yakuwa ery’ettendo era omanyise abantu bonna nti y’Oyo Asingayo Okuba Waggulu.
Mubayigirize Basobole Okuba Abanywevu
Okwegayirira Yakuwa akuume abaweereza be era abayambe okugumiikirizanga mu mbiro z’obulamu.
Obulamu bwa Payoniya
Yoleka okwagala okwa nnamaddala eri Yakuwa n’eri omulimu ogumatiza gw’okola era yoleka essanyu ly’ofuna ng’okola omulimu ogwo.
Okunoonya Abo Abaagala Emirembe
Oluyimba olw’essanyu era oluzzaamu amaanyi olukwata ku kwagala kwe tulina eri abantu era olulaga nti tufuba okunoonya endiga za Katonda ez’omuwendo.
Okubuulira Abantu Aba Buli Ngeri
Yimba ku bulungi bwa Yakuwa n’omulimu gwe tulina ogw’okubuulira abantu aba buli ngeri basobole okufuuka mikwano gye Katonda.
Ekitangaala mu Nsi ey’Ekizikiza
Obubaka bwaffe buli ng’ekitangaala.
Tutaase Obulamu Bwabwe
Tulina okubuulira obubaka obukwata ku Katonda ng’ekiseera tekinnaggwaayo.
Okweteekerateekera Okubuulira
Wadde enkuba yo ebindabinda; tesaanidde kutulemesa kugenda.
Mwabikolera Nze
Bwe tulaga baganda ba Yesu abaafukibwako amafuta okwagala era ne tubawagira, Yesu aba akitwala nti ebintu ebyo tubikolera ye.
Ekintu kya Katonda Ekiganzi
Yakuwa ayagala nnyo abaana be abaafukibwako amafuta era nabo baagala okukola by’ayagala.
Wawaayo Omwana wo Eyazaalibwa Omu Yekka
Weebaze Yakuwa olw’ekirabo ekisinga byonna kye yatuwa. Kiwa abantu bonna essuubi ery’okubeera abalamu.
Okusiima Yakuwa olw’Ekinunulo
Yesu okukkiriza okutufiiririra, kye kikolwa ekikyasinze okwoleka okwagala, era ekyo kitukubiriza okwebaza Yakuwa emirembe gyonna.
Luubirira Okuweereza Awali Obwetaavu
Yimbira Yakuwa oluyimba olulaga nti oyagala okumuweereza nga ye bw’ayagala.
Okubikkulibwa kw’Abaana ba Katonda
Twesunga nnyo olunaku Yakuwa kw’alibikkulira baganda ba Kristo mu ggulu, basobole okuwangula naye era baweebwe empeera ey’olubeerera.
Amaanyi Gaffe, Essubi Lyaffe, Obwesige Bwaffe
Ebiseera ebimu bwe tuggwamu amaanyi olw’ebizibu ebitali bimu, Katonda abeera maanyi gaffe, ssuubi lyaffe, era bwesige bwaffe.
Owulira Otya?
Owulira otya bw’okola ky’osobola okunoonya abo abagwaanira?
Tujja Kweyongera Okugumiikiriza
Oluyimba olutuyamba okugumiikiriza n’okuweereza Yakuwa n’obwesigwa okutuusa ku nkomerero.


text:
Chapter 36
1 Naawe, omwana w'omuntu, lagula ensozi za Isiraeri oyogere nti Mmwe ensozi za Isiraeri, muwulire ekigambo kya Mukama.
2 Bw'ati bw'ayogera Mukama Katonda nti Kubanga omulabe aboogeddeko nti Nyeenya! era nti Ebifo ebigulumivu eby'edda byaffe, tubiridde:
3 kale lagula oyogere nti Bw'ati bw'ayogera Mukama Katonda nti Kubanga, kubanga babalekesezzaawo, era babalidde enjuyi zonna, amawanga agafisseewo gabalye, era musituliddwa mu mimwa gy'aboogezi ne mu bigambo ebibi eby'abantu:
4 kale, mmwe ensozi za Isiraeri, muwulire ekigambo kya Mukama Katonda; bw'ati Mukama Katonda bw'agamba ensozi n'obusozi, ensalosalo n'ebiwonvu, amatongo agaazika n'ebibuga ebyalekebwawo, ebifuuse omuyiggo n'eky'okusekererwa eri amawanga agafisseewo ageetoolodde:
5 Mukama Katonda kyava ayogera bw'ati nti Mazima njogeredde mu muliro ogw'obuggya bwange eri amawanga agafisseewo n'eri Edomu yonna abeeteekeddewo ensi yange okugirya, omutima gwabwe gwonna nga gusanyuse, emmeeme yaabwe ng'eriko ekyejo, okugisuula okuba omuyiggo:
6 kale lagula eby'ensi ya Isiraeri ogambe ensozi n'obusozi, ensalosalo n'ebiwonvu, nti Bw'ati bw'ayogera Mukama Katonda nti Laba, njogezezza obuggya bwange n'ekiruyi kyange, kubanga mwabangako ensonyi ez'ab'amawanga:
7 Mukama Katonda kyava ayogera bw'ati nti Nnyimusizza omukono gwange nga njogera nti Mazima ab'amawanga agabeetoolodde abo be balibaako ensonyi zaabwe.
8 Naye mmwe, ai ensozi za Isiraeri, mulisuula amatabi gammwe, ne mubalira abantu bange Isiraeri ebibala byammwe; kubanga banaatera okujja. Kubanga, laba, nze ndi ku lwammwe, era ndikyukira gye muli, nammwe mulirimibwa, mulisigibwa:
9 Kubanga, laba, nze ndi ku lwammwe, era ndikyukira gye muli, nammwe mulirimibwa, mulisigibwa:
10 era ndyaliza abantu ku mmwe, ennyumba yonna eya Isiraeri, yonna bwe yenkana n'ebibuga birituulwamu n'amatongo galizimbibwa:
11 era ndyaza ku mmwe abantu n'ensolo; era balyeyongera, balizaala: era ndibawa okutuulwako, nga mumaze okuba bwe mutyo, era ndibakola bulungi okusinga bwe nnakola mu kusooka kwammwe: kale mulimanya nga nze Mukama.
12 Weewaawo, nditambuliza ku mmwe abantu, abantu bange Isiraeri; era balikulya, naawe oliba busika bwabwe, so tolibafiiriza nate abaana okuva leero.
13 Bw'ati bw'ayogera Mukama Katonda nti Kubanga babagamba nti Ggwe ensi, oli muli wa bantu, era waliisizanga eggwanga lyo;
14 kyoliva olema okulya abantu nate, so tolifiisiza nate eggwanga lyo, bw'ayogera Mukama Katonda;
15 so sirikuganya nate okuwulira ensonyi z'ab'amawanga, so tolibaako nate kuvumibwa kwa bantu, so tolyesittaza nate ggwanga lyo, bw'ayogera Mukama Katonda.
16 Era nate ekigambo kya Mukama ne kinjijira nga kyogera nti
17 Omwana w'omuntu, ennyu mba ya Isiraeri bwe baatuulanga mu nsi yaabwe, baagyonoona olw'ekkubo lyabwe n'olw'ebikolwa byabwe: ekkubo lyabwe mu maaso gange lyabanga ng'obutali bulongoofu bwa mukazi mu kweyawula kwe.
18 Kyennava mbafukako ekiruyi kyange, olw'omusaayi bo gwe baali bafuse ku nsi, era kubanga baali bagyonoonye n'ebifaananyi byabwe:
19 ne mbasaasaanyiza mu mawanga ne bataataaganira mu nsi nnyingi: nnabasalira omusango ng'ekkubo lyabwe bwe lyali era ng'ebikolwa byabwe bwe byali.
20 Awo bwe baatuuka mu mawanga gye baagenda, ne bavumisa erinnya lyange ettukuvu; kubanga abantu baaboogerangako nti Bano bantu ba Mukama, era bavudde mu nsi ye.
21 Naye ne nsaasira erinnya lyange ettukuvu ennyumba ya Isiraeri lye baali bavumisizza mu mawanga gye baagenda.
22 Kale gamba ennyumba ya Isiraeri nti Bw'ati bw'ayogera Mukama Katonda nti Sikola kino ku lwammwe, ai ennyumba ya Isiraeri, naye ku lw'erinnya lyange ettukuvu lye muvumisizza mu mawanga gye mwagenda.
23 Era nditukuza erinnya lyange ekkulu eryavumisibwa mu mawanga, mmwe lye muvumisizza wakati mu go; kale amawanga galimanya nga nze Mukama, bw'ayogera Mukama Katonda, bwe nditukuzibwa mu mmwe mu maaso gaabwe.
24 Kubanga ndibaggya mu mawanga, ne mbakuŋŋaanya okubaggya mu nsi zonna, ne mbayingiza mu nsi yammwe mmwe.
25 Era ndibamansirako amazzi amalungi, era muliba balongoofu: ndibalongoosa mu mpitambi yammwe yonna ne mu bifaananyi byammwe byonna.
26 Era ndibawa n'omutima omuggya, ne nteeka omwoyo omuggya munda mu mmwe: era ndiggya omutima ogw'ejjinja mu mubiri gwammwe ne mbawa omutima ogw'ennyama.
27 Era nditeeka omwoyo gwange munda mu mmwe, ne mbatambuliza mu mateeka gange, era mulikwata emisango gyange ne mugikola.
28 Awo munaabeeranga mu nsi gye nnawa bajjajjammwe; nammwe munaabanga bantu bange, nange naabanga Katonda wammwe.
29 Era ndibawonya mu butali bulongoofu bwammwe bwonna: era ndiyita eŋŋaano, ne ngyaza, so siribaleetako njala.
30 Era ndyaza ebibala eby'emiti, n'ekyengera eky'omu nnimiro, mulemenga okuweebwa nate ekivume eky'enjala mu mawanga.
31 Kale ne mulyoka mujjukira amakubo gammwe amabi n'ebikolwa byammwe ebitali birungi; kale mulyetamwa mu maaso gammwe mmwe olw'obutali butuukirivu bwammwe n'olw'emizizo gyammwe.
32 Sikola kino ku lwammwe, bw'ayogera Mukama Katonda, mukimanye: mukwatirwe ensonyi amakubo gammwe, muswale, ai ennyumba ya Isiraeri.
33 Bw'ati bw'ayogera Mukama Katonda nti Ku lunaku lwe ndibanaalizaako obutali butuukirivu bwammwe bwonna, ndituuza abantu mu bibuga, n’amatongo galizimbibwa
34 N'ensi eyalekebwangawo eririmibwa, naye yabanga nsiko mu maaso g'abo bonna abayitawo.
35 Kale balyogera nti Ensi eno eyalekebwangawo efuuse ng'olusuku Adeni; n'ebibuga ebyazika ebyalekebwawo ebyagwa bikoleddwako enkomera, abantu ne babituulamu.
36 Kale amawanga agasigadde okubeetooloola ne galyoka gamanya nga nze Mukama nzimbye ebifo ebyagwa ne nsimba ekyo ekyalekebwawo: nze Mukama nkyogedde, nange ndikikola.
37 Bw'ati bw'ayogera Mukama Katonda nti Era ajagala ennyumba ya Isiraeri okumbuuzanga ekyo okukibakolera; ndibongerako abantu ng'ekisibo.
38 Ng'ekisibo ekya ssaddaaka, ng'ekisibo ekya Yerusaalemi mu mbaga zaakyo ezaalagirwa; ebibuga ebyazika bwe birijjula bwe bityo ebisibo eby'abaatu: kale balimanya nga nze Mukama.


text:
BULI muntu ku nsi akolerera kuyingira Ggulu kyokka omuntu asigaza ekibuuzo nti ku mugagga n’omwavu ani nnannyini Bwakabaka bwa Katonda?
Ekiseera kino omuntu omwavu atunuulirwa nti ayinza okulemwa okuyingira Eggulu ne kikontana n’ebyo Yesu bye yayigiriza ng’agamba nti omugagga okuyingira Eggulu kijja kubeera kizibu ng’ehhamiya okuyita mu liiso ly’empiso.
Abakulembeze mu nzikkiriza ez’enjawulo bakulambululira ensonga ezigenda okulemesa omwavu okuyingira Eggulu naddala mu kyasa kino.
FAAZA ALAMBULUDDE:
Faaza Ambrose J. Bwangatto owa St. Mbaaga's Major Seminary Ggaba annyonnyola ng’asinziira mu byawandiikibwa nti, mu Matayo 19:16 – 26, Omuvubuka omugagga yajja ewa Yezu n’amubuuza ky’abeera akola okusobola okuyingira Eggulu.
Yamwanukula n’amulagira okukwata ebiragiro bya Katonda era n’amulagira agende atunde byonna by’alina ssente azigabire abaavu, ekyanyiiza omuvubuka ono.
Mu Maliko 10:17 – 22 yaddamu okumuwa ekiragiro kye kimu n’ayanukula nti ebiragiro yabikwata era Lukka 18:18-23 n’akiddamu kyokka eky’okutunda ebintu kyamunyiiza n’amwabulira.
Omwavu okuyingira Eggulu kijja kukaluba kyokka Yezu yatuwa emitendera ena omuntu gy’alina okuyitamu okuyingira eggulu okuli:
l Okukwata ebiragiro bya Katonda.
l Okwewala okwesiba ku bintu omuntu abeere awo ng’obulamu bwe bulamulwa byabugagga.
l Okubeera abeekisa nga tugaba n’okuyamba
l Okumugoberera.
Omutukuvu Paapa John Paul II yagamba nti tewali muntu ayinza kugamba nti mwavu atalina ky’asobola kugaba era tewali ayinza kugamba nti mugagga alina buli kimu nga talina kye yeetaaga kuva ku balala.
Omwavu ssinga alemwa okugoberera emitendera Yezu gye yawa, kijja kumukaluubirira okuyingira Eggulu.
OMUSUMBA SOLOMON MALE OWA ARISING FOR CHRIST:
We baawandiikira Bayibuli tewaali busuubuzi bwa nsimbi era abagagga be baakozesanga abaavu olwo abaavu ne babeera nga basaba Katonda mu bukkakkamu nga tebalina kye balulunkanira kuba baabawanga ebyokulya n’okunywa ne bakkuta.
Omwana w’omuddu bwe yakulanga ng’atandikirawo okukola emirimu gya bakadde be sso ng’abagagga bakuuma obugagga bwabwe tebaagala kubugabirako muntu yenna beeyagaliza bokka.
Omuntu bw’atuuka, yeerabira gy’avudde ky’ova olaba nga Bannabyabufuzi Katonda bamwogerako mu kifo we bamwetaagira wokka n’osanga omufuzi ng’agenze mu kkanisa ate n’atandika okubuulira abasumba enjiri kuba yeeraba ng’abasinga mu buli kimu.
Edda ng’omwavu okuyingira eggulu kimwanguyira kuba baalinga bamativu ne kye bafunye naye ekiseera kino tebakyasiima buli kiseera abeera mu kwemulugunya tasobola kwetuusaako byetaago bya bulamu nga bw’abyagala.
Omwavu bwe yalwalanga ng'anoga eddagala n’anywa naye mu kiseera kino abeera mu kuwankawanka ng’anoonya obujjanjabi ebya Katonda tabirowoozaako n’osanga ng’asibidde mu ssabo.
Abalala basalawo beetunde mu buddu oba bamutta bamutte naye ng’afunye by’ayagala.
Ekiseera kino omugagga alowooza ku bugagga bwe talowooza nti Katonda y’abimuwadde, alowooleza mu maanyi ge nti awali ssente talina ky’alemwa. Omukulembeze agenda mu balokole bw’atuukayo y’ayagala ababuulire enjiri.
Ebyenfuna byefuze ensi buli kiseera omwavu alowooza kufuna n’agwa mu bikemo n’omugagga aluvubanira kwongera ku by’alina.
Omugagga ayingira ekkanisa n’enjiri gye babadde bagenda okubuulira n’ekyuka kuba balina kye basuubira okumuggyamu.
Omwavu abeera mu kkanisa si lwa kusaba Katonda wabula kutuusa oluwalo ng’alowooza nti bw’alifuna obuzibu banaamuyamba.


text:
Amawulire
Envunza zirumbye abe Butambala
Ali Mivule
January 7th, 2016
Abatuuze mu magombolola okuli Budde ne Bulo mu disitulikiti ye Butambala basattira olw’envunza ezibalumbye.
Isma Ssebunnya omutuuze ku kyalo Waduduma village mu bulo agamba amaka agasoba mu 30 ku byalo okuli Mpanga, Waduduma ne Kaalo bebakoseddwa okuva mu November w’omwaka oguwedde nga okusinga abaana bebafuuse ba mabebbere.
Akola ku byenkulakulana by’egombolola ye Budde Hamza Ndawula agamba kati batandise okutalaaga ebitundu ebitali bimu nga bajanjaba abaakoseddwa.
Wabula ab’ebyobulamu envunza zino bagamba zivudde nyo ku bukyafu wamu n’okusula n’ebisolo nga emmese, embwa kappa n’enkoko.


text:
Ababaka Bawanjaze, Gavumenti Tebawa Byakukola
Waliwo ababaka ba palamenti abagugumbudde bassentebe b’obukiiko bwa palamenti naddala abava mu mu kibiina kya NRM nga babalumiriza okwegatta ku gavumenti okulwawo okuwa palamenti emirimu, ekintu ekyongedde okuleetera ababaka okuba babbulwa-bikolwa.
Ababaka bagamba nti gavumenti okulwawo okwanjulira palamenti amabago pulezidenti geyabasuubiza kirabika waliwo abakozi ba gavumenti mu ministule abaagala okunafuya gavumenti.
This post was syndicated from NBS TV. Click here to read the full text on the original website.
Follow us on twitter @theugandatoday
Leave a Reply
Be the First to Comment!


text:
Amawulire
Banka y’eggwanga enalondoola “mobile money”
Ali Mivule
February 25th, 2015
Banka enkulu ey’eggwanga yakutandika okulondoola enkola ya Mobayilo mane Kino kiddiridde alipoota okulaga nti abantu abasoba mu bukadde omunaana beebakozesa enkola ya mobailo mane. Mu ngeri yeemu era kino kigenda kukolebwa okusobola okukoma ku bagezi ababadde batandise okukozesa enkola eno okunyaga abantu. Akulira banka y’eggwanga […]
KKampuni ya Ice egguddwa
Ali Mivule
February 10th, 2015
Ekitongole kya Kampala Capital City Authority ktaddaaki kiguddewo ekkolero lya Ice Cream erya Kookee Enterprises Ltd, oluvanyuma lw’emyezi 2 nga ligaddwa. Ekkolero lino lyagalwawo lwabukyaafu omwaka oguwedde. Kkooti enkulu era eragidde KCCA edize ekkolero lino layisinsi y’okuddamu okukakalabye emirimu gyabwe nga okuwulira omusango gwebaawawabira KCCA […]
Abe wa Ksiekka basasulwe
Ali Mivule
February 10th, 2015
Abasuubuzi bomu katale ka Kisekka basabye kkooti enkulu eragire abakulembeze baabwe babaliyirire obuwumbi 5 nga babalumiriza okumenya emidaala gyabwe mu bukyamu nga ate emidaala gino webaali baggya eky’okulya. Nga bayita mu bannamateeka baabwe aba Brian Kalule, abasuubuzi banjo bategezezza omulamuzi Lydia Mugambe nga okumenya akatale […]
Bannayuganda bakaaba
Ali Mivule
February 3rd, 2015
Bannayuganda abasuubulira mu ggwanga lya South Sudan bazzemu okubanja gavumenti ebazimbire akatale ku nsalo eyawula amawanga gombi. Abasuubuzi bano bagamba nti okubeera n’akatale ku nsalo eyawula amawanga gano kyakubataasa okutibwa n’okufiirwa ebyabwe singa okulwanagana kuddamu mu ggwanga lya South Sudan. Kati ssentebe w’abasuubuzi bano Rashid […]
Abasuubuzi bali ku mugano e Moroto
Ali Mivule
January 29th, 2015
Abasuubuzi bakozesezza akakisa k’enteekateeka z’amagye okukuza olunaku lwa Terehesita mu disitrulikiti ye Moroto ne baseera emmere mu kitundu kino. Emikolo gy’omwaka guno gitambulira ku mulamwa ogugamba nti okujaguza eky’okugatta ekitundu kye Karamoja ku by’enfuna by’eggwanga. Kati essowaani y’akawunga n’ebijanjaalo ya 3500 okuva ku 2500 sso […]
Umeme efiirwa buwumbi
Ali Mivule
January 15th, 2015
Obuwumbi obusoba mu 19 bwebufiirwa buli mwezi mu kubba amasanyalaze mu bitundu bya Elgon. Akulira ekitongole kya UMEME mu bitundu by’e Mbale Edison Arinaitwe agamba ab’e Buduuda, Manafwa, Sironko, Bulambuli, Pallisa ne Budaka amasanyalaze bagabidde ddala nga kuno bagasseko okubba n’emiti ne waya z’amasanyalaze. Agamba […]
Gula Coke w’erinnya lyo
Ali Mivule
January 14th, 2015
Okimanyi nti kati osobola okunywa soda wa cocacola ng’aliko erinnya lyo Aba kkampuni ya century bottling company abasobola soda wa Coke baleese akapya nga kati osobola okufuna soda ng’aliko erinnya lyo ate ku bbeeyi yeemu. Amannya gano balonze kw’ago agasinga okutuumibwa ag’olungereza n’ekinnansi. Ng’atongozeza kawefube […]
Abe wa kisekka basiba bikutuka
Ali Mivule
January 14th, 2015
Kkooti enkulu wano mu Kampala egaanye okuyimiriza okukulakulanya akatale ke Wakisekka nga bwekyasabibwa abamu ku basuubuzi. Kino kiddiridde abasuubuzi abamu okuddukira mu kkooti nga baagala okuzimba kwonna kuyimirizibwe kubanga tebaweebwa wakulaga nga era baagala okusooka okuteeka omukono ku ndagaano eraga buli omu w’agenda okukolera. Omulamuzi […]
Endagaano ku nyonyi
Ali Mivule
December 12th, 2014
Abakulembeze 4 okuva mu mawanga omuli Uganda Kenya, Rwanda ne South Sudan abatadde omukono kundagaano, okwongera okutumbula entambula y’enyonyi mu mawanga gano. Bano okutuuka kundagaano eno babadde mu kibuga Nairobi mu lukungaana lwa Northern Corridor Integration Project. Abakulembeze bano era balagidde ba minister okuva mu […]
Abasuubuzi ba Kisekka mazzeemu okwekalakaasa
Ali Mivule
December 12th, 2014
Emirimu gyisanyaladde mu katale kewa Kiseka oluvanyuma lw’abasubuzi okwekalakasa ngabawakanya ekyokumenya akatale kabwe. Abasubuzi bewa Kiseka bamaze ebanga nga balwanagana , wakati wabo abawakanya ekyokumenya akatale kano nabo abakiwagira. Kati poliisi ya military eyiriddwa mu katale kano okusobola okuza embeera munteeko.


text:
OMUSAJJA eyatoloka ku kabangali ya poliisi nga bamutwala ku poliisi ya CPS mu Kampala okumuggalira poliisi ezzeemu n’emukwata ng’abba eggaali ku dduuka.
Omusajja ono eyeeyita Kyana kya Ttimba, amanyiddwa mu Kampala olw’okutigomya abasuubuzi, abayise n’abantu abalala abagwa mu ngalo ze, yakwatiddwa poliisi ya Kikuubo ng’aliko akagaali ke yabadde abba ku dduuka mu kibuga wakati.
Kyokka ono bakira yeewana nti ku CPS baamuta era ne bwe banaamutwalayo ku mulundi guno, n’era ajja kuvaayo addemu alye butaala.
Kyana Kya Ttimba y’omu ku babbi poliisi b’erudde ng’enoonya naddala ku misango gy’okubba abantu mu Kampala era akwatiddwa enfunda nnyingi n’asindikibwa e Luzira wabula kkooti n’emuyimbula ku kakalu kaayo.
Ono, akuumirwa ku poliisi ya Kikuubo kyokka omuduumizi wa poliisi ya CPS, Joseph Bakareke yamutumizza ne fayiro ye annyonnyole engeri gye yatolokamu ku kabangali.


text:
Chapter 7
1 Bw'atyo Mukama Katonda bwe yandaga: era, laba, yabumba enzige ebimererezi nga bitanudde okumera; era, laba, byali bimererezi okukungula kwa kabaka nga kuwedde.
2 Awo olwatuuka bwe zaamala okulya omuddo ogw'omu nsi ne ndyoka njogera nti Ai Mukama Katonda, sonyiwa, nkwegayiridde: Yakobo anaayimirira atya? kubanga mutono.
3 Mukama ne yejjusa olw'ekyo: Tekiribaawo, bw'ayogera Mukama.
4 Bw'atyo Mukama Katonda bwe yandaga: kale, laba, Mukama Katonda n'ayita abantu okuwakana n'omuliro; ne gwokya obuziba obunene, era gwandimazeewo n'olukalu.
5 Awo ne ndyoka njogera nti Ai Mukama Katonda, lekayo, nkwegayiridde: Yakobo anaayinza atya okuyimirira? kubanga mutono.
6 Awo Mukama ne yejjusa ekyo: Era n'ekyo tekiribaawo, bw'ayogera Mukama Katonda.
7 Bw'atyo bwe yandaga: kale, laba, Mukama n'ayimirira ku mabbali g'ekisenge ekyazimbibwa n'omugwa ogugera, era ng'akutte omugwa ogugera mu mukono gwe.
8 Awo Mukama n'aŋŋamba nti i, olaba ki? Ne ŋŋamba nti Omugwa ogugera. Awo Mukama n'ayogera nti Laba, nditeeka omugwa ogugera wakati w'abantu bange Isiraeri; siribayitako nate lwa kubiri:
9 n'ebifo ebigulumivu ebya Isaaka birirekebwawo, n'ebifo ebitukuvu ebya Isiraeri birizisibwa; era ndigolokokera ku nnyumba ya Yerobowaamu n'ekitala.
10 Awo Amaziya kabona ow'e Beseri n'atumira Yerobowaamu kabaka wa Isiraeri ng'ayogera nti i akwekobedde wakati mu nnyumba ya Isiraeri: ensi teyinza kugumiikiriza bigambo bye byonna.
11 Kubanga i bw'ayogera bw'ati nti Yerobowaamu alifa n'ekitala, era Isiraeri talirema kutwalibwa nga musibe okuva mu nsi ye.
12 Era Amaziya n'agamba i nti Ggwe omulabi, genda weddukire mu nsi ya Yuda, oliire eyo emmere, olagulire eyo:
13 naye tolagulanga nate lwa kubiri e Beseri: kubanga kye kifo ekitukuvu ekya kabaka, era ye nnyumba ya kabaka.
14 Awo i n'alyoka addamu n'agamba Amaziya nti Nnali siri nnabbi, so saali mwana wa nnabbi; naye nnali musumba era musalizi w'emisukomooli:
15 Mukama n'anziya ku mulimu ogw'okugoberera ekisibo, Mukama n'aŋŋamba nti Genda olagule abantu bange Isiraeri.
16 Kale nno wulira ekigambo kya Mukama: Oyogera nti Tolagulanga ku Isiraeri, so totonnyesanga ku nnyumba ya Isaaka;
17 Mukama kyava ayogera bw'ati nti Mukazi wo aliba mwenzi mu kibuga, ne batabani bo ne bawala bo baligwa n'ekitala, n'ensi yo erigabibwa n'omugwa; naawe kennyini olifiira mu nsi eteri nnongoofu, era Isiraeri talirema kutwalibwa nga musibe okuva mu nsi ye.


text:
ESSOMO 12
Omwana wa Mwannyina wa Pawulo Yali Muvumu
Ka tulabe ebikwata ku muvubuka omu eyawonya kojja we okuttibwa. Kojja w’omuvubuka oyo ye yali omutume Pawulo. Amannya g’omuvubuka oyo tetugamanyi, naye tumanyi nti yakola ekintu ekyali kyetaagisa obuvumu. Wandyagadde okumanya kye yakola?—
Pawulo yali mu kkomera e Yerusaalemi. Yali asibiddwa olw’okubuulira abantu ebikwata ku Yesu. Waaliwo abasajja ababi abaali batayagala Pawulo, era baakola olukwe okumutta. Baagamba nti: ‘Ka tusabe omukulu w’abasirikale alagire abasirikale baleete Pawulo mu kkooti. Tujja kwekweka okumpi n’oluguudo, era bwe banaaba bayisaawo Pawulo tujja kuvaayo tumutte!’
Omwana wa mwannyina wa Pawulo yawulira abasajja abo nga bakola olukwe olwo. Kiki kye yakola? Yagenda mu kkomera n’abuulirako Pawulo. Pawulo olwali okukiwulira, n’amugamba agende akibuulire omukulu w’abasirikale. Olowooza kyali kyangu omuvubuka oyo okugenda okwogera n’omukulu w’abasirikale?— Tekyali kyangu, kubanga omukulu w’abasirikale yali muntu wa kitiibwa nnyo. Naye omuvubuka oyo yali muvumu era yayogera n’omukulu w’abasirikale.
Omukulu w’abasirikale yasala amagezi okuwonya Pawulo. Yalagira abasirikale 500 bamukuume! Yabagamba bamutwale e Kayisaliya ekiro ekyo. Pawulo yawona okuttibwa?— Yee; abasajja ababi tebaasobola kumukolako kabi! Olukwe lwabwe terwayitamu.
Ebyo bye tusoma ku muvubuka oyo bikuyigiriza ki?— Naawe osobola okuba omuvumu ng’omuvubuka oyo. Tulina okuba abavumu nga tubuulira abalala ebikwata ku Yakuwa. Onooba muvumu ne weeyongera okwogera ebikwata ku Yakuwa?— Bw’onookola bw’otyo, oyinza okuwonya obulamu bw’abalala.
SOMA MU BAYIBULI


text:
Essuula 9
1 Naye Sawulo bwe yali akyayogera ebigambo eby'okukanga n'eby'okutta abayigirizwa ba Mukama waffe, n'agenda eri kabona asinga obukulu,
2 n'amusaba ebbaluwa ez'okugenda e Ddamasiko, eri amakuŋŋaaniro, bw'alirabayo abantu ab'ekkubo, oba nga basajja oba bakazi, abasibe abaleete e Yerusaalemi.
3 Awo bwe yali ng'atambula, ng'anaatera okutuuka e Ddamasiko, amangu ago omusana oguva mu ggulu ne gumwakira okumwetooloola,
4 n'agwa wansi, n'awulira eddoboozi nga limugamba nti Sawulo, Sawulo, onjigganyiza ki?
5 N'agamba nti Ani ggwe, Mukama wange? Ye n'agamba nti Nze Yesu, gw'oyigganya ggwe:
6 naye golokoka oyingire mu kibuga; onoobuulirwa ebikugwanidde okukola.
7 Naye abaali batambula naye ne bayimirira nga basamaaliridde, kubanga bawulidde eddoboozi naye ne batalaba muntu.
8 Sawulo n'agolokoka wansi, amaaso ge bwe gaazibuka, n'atalaba kintu: ne bamukwata ku mukono ne bamuleeta e Ddamasiko.
9 N'amala ennaku ssatu nga talaba, era nga talya, wadde nga tanywa.
10 Yaliyo omuyigirizwa mu Ddamasiko, erinnya lye Ananiya; Mukama waffe n'amugamba mu kwolesebwa nti Ananiya. N'amugamba nti Laba, nze nzuuno, Mukama wange.
11 Mukama waffe n'amugamba nti Golokoka ogende mu kkubo eriyitibwa Eggolokofu, obuulirize mu nnyumba ya Yuda omuntu erinnya lye Sawulo ow'e Taluso; kubanga, laba, asaba;
12 era alabye omuntu, erinnya lye Ananiya, ng'ayingira, ng'amussaako emikono azibule.
13 Naye Ananiya n'addamu nti Mukama wange, omuntu oyo nnawulira ebigambo bye mu bangi, obubi bwe yakolanga abatukuvu be abali e Yerusaalemi bwe buli obungi:
14 ne wano alina obuyinza obuva eri bakabona abakulu okubasiba bonna abakusaba erinnya lyo.
15 Naye Mukama waffe n'amugamba nti Genda; kubanga oyo kye kibya ekironde gye ndi okutwalanga erinnya lyange mu maaso g'amawanga ne bakabaka n'abaana ba Isiraeri.
16 Kubanga ndimulaga ebigambo bwe biri ebingi ebimugwanidde okubonyaabonyezebwa olw'erinnya lyange.
17 Ananiya n'agenda n'ayingira mu nnyumba, bwe yamussaako emikono n'ayogera nti Ow'oluganda Sawulo, Mukama waffe antumye, Yesu eyakulabikira mu kkubo lye wafulumamu, ozibule, ojjuzibwe Omwoyo Omutukuvu.
18 Amangu ago ku maaso ge ne kuba ng'okuvuddeko amagamba, n'azibula, n'ayimirira n'abatizibwa:
19 bwe yatoola emmere n'afuna amaanyi. N'abeera n'abayigirizwa abaali mu Ddamasiko ennaku nnyingiko.
20 Amangu ago n'abuulira Yesu mu makuŋŋaaniro ng'oyo ye Mwana wa Katonda.
21 Bonna abaamuwulira ne beewuunya ne bagamba nti Si ye wuuno eyanyaganga mu Yerusaalemi abaasabanga erinnya eryo? kye kyamuleeta ne wano abasibe abatwale eri bakabona abakulu.
22 Naye Sawulo ne yeeyongeranga okuba n'amaanyi n'akwasanga ensonyi Abayudaaya abaali batuula e Ddamasiko, ng'ategeereza ddala nti oyo ye Kristo.
23 Awo bwe waayitawo ennaku nnyingi, Abayudaaya ne bateesa okumutta.
24 Naye amagezi gaabwe Sawulo n'agamanya. Ne bateeganga ne ku nzigi emisana n'ekiro okumutta.
25 Naye abayigirizwa be ne bamutwala kiro ku kisenge, ne bamussiririza mu kisero.
26 Bwe yatuuka e Yerusaalemi n'agezaako okwegatta n'abayigirizwa: ne bamutya bonna, nga tebannaba kukkiriza nga naye muyigirizwa.
27 Naye Balunabba n'amutwala n'amuleeta eri abatume, n'abannyonnyola bwe yalaba Mukama waffe mu kkubo, era nti yayogera naye, ne bwe yabuulira n'obugumu mu Ddamasiko mu linnya lya Yesu.
28 N'abeeranga wamu nabo ng'ayingiranga ng'afulumanga mu Yerusaalemi,
29 ng'abuuliranga n'obugumu mu linnya lya Mukama waffe: n'ayogera n'awakananga n'Abakerenisiti: naye ne bagezaako okumutta.
30 Ab'oluganda bwe baategeera ne bamutwala e Kayisaliya, ne bamusindika e Taluso.
31 Awo ekkanisa eyali mu Buyudaaya bwonna ne mu Ggaliraaya ne mu Samaliya n'eba n'emirembe, ng'ezimbibwanga; era ng'etambuliranga mu kutya Mukama waffe ne mu ssanyu ery'Omwoyo Omutukuvu ne yeeyongera.
32 Awo olwatuuka Peetero bwe yali ng'ayita wonna wonna, n'aserengeta eri abatukuvu abaali batuula mu Luda:
33 n'asangayo omusajja erinnya lye Ayineya eyali yaakamaze ku kitanda emyaka munaana, olw'endwadde y'okukoozimba.
34 Peetero n'amugamba nti Ayineya, Yesu Kristo akuwonya: yimirira, weeyalire. Amangu ago n'ayimirira.
35 Bonna abaali batuula mu Luda ne mu Saloni ne bamulaba ne bakyukira Mukama waffe.
36 Awo waaliwo mu Yopa omukazi omuyigirizwa, erinnya lye Tabbiisa (okutegeezebwa kwalyo ayitibwa Doluka): omukazi oyo yali ajjudde ebikolwa ebirungi n’abintu bye yagabanga.
37 Olwatuuka mu nnaku ezo n'alwala n'afa: bwe baamala okumunaaza ne bamuteeka mu kisenge ekya waggulu.
38 Era kubanga Luda kyali kumpi ne Yopa, abayigirizwa bwe baawulira nga Peetero gyali, ne bamutumira abantu babiri nga bamwegayirira nti Tolwa, tuukirira gye tuli.
39 Peetero n'agolokoka n'agenda nabo. Bwe yatuuka ne bamutwala mu kisenge ekya waggulu: ne bannamwandu bonna ne bayimirira kumpi naye, nga bakaaba nga boolesa ebizibawo n'ebyambalo Doluka bye yakolanga ng'akyali nabo.
40 Naye Peetero n'abafulumya bonna n'afukamira n’asaba; n'akyukira omulambo n'agamba nti Tabbiisa, yimirira. N'azibula amaaso ge; awo bwe yalaba Peetero, n'agolokoka n'atuula.
41 N'amuwa omukono n'amuyimusa; awo bwe yamala okuyita abatukuvu ne bannamwandu, n'amuleeta, nga mulamu.
42 Ne kitegeerwa mu Yopa kyonna; bangi ne bakkiriza Mukama waffe.
43 Awo olwatuuka n'alwayo ennaku nnyingi mu Yopa mu nnyumba ya Simooni omuwazi w'amaliba.


text:
Essuula 2
1 Awo olunaku lwa Pentekoote bwe lwatuuka, bonna baali wamu mu kifo kimu.
2 Amangu ago okuwuuma ne kuba mu ggulu ng'empewo ewuuma n'amaanyi, ne kujjuza ennyumba yonna mwe baali batudde.
3 Ne kulabika ku bo ennimi ng'ez'omuliro nga zeeyawuddemu: buli lulimi ne lutuula ku muntu.
4 Bonna ne bajjula Omwoyo Omutukuvu, ne batanula okwogera ennimi endala, nga Omwoyo bwe yabawa okuzoogera.
5 Waaliwo mu Yerusaalemi Abayudaaya nga batudde, abantu abeegendereza, abaava mu buli ggwanga ly'abantu wansi w'eggulu.
6 Okuwuuma okwo bwe kwabaawo, ekibiina ne kikuŋŋaana ne kisamaalirira, kubanga baawulira buli muntu nga boogera mu lulimi lw'ewaabwe,
7 Ne bawuniikirira bonna, ne beewuunya, nga boogera nti Laba, bano bonna aboogera si Bagaliraaya.
8 Era kiki ffe buli muntu okuwulira olulimi lw'ewaffe gye twazaalibwa?
9 Abapaazi n'Abameedi, n'Abeeramiti, n'abali mu Mesopotamiya, mu Buyudaaya ne Kapadokiya, mu Ponto ne mu Asiya,
10 mu Fulugiya ne mu Panfuliya, mu Misiri ne mu nsi ez'e Libuwa eziriraanye Kuleene, n'Abaruumi abagenyi, Abayudaaya n'abakyufu,
11 Abakuleete n'Abawalabu, tuwulira bano nga boogera mu nnimi zaffe eby'ekitalo ebya Katonda.
12 Bonna ne beewuunya ne babuusabuusa ne bagambagana nti Amakulu gaakyo kiki kino?
13 Naye abalala ne babasekerera ne bagamba nti Batamidde omwenge omusu.
14 Naye Peetero bwe yayimirira ne bali ekkumi n'omu, n'ayogerera waggulu n’abagamba nti Abasajja Abayudaaya n'abatuula mu Yerusaalemi mwenna, mutegeere kino, mutegere amatu ebigambo byange.
15 Kubanga bano tebatamidde, nga mmwe bwe mulowooza; kubanga ye ssaawa ey'okusatu ey'emisana.
16 Naye bino bye byayogerwa nnabbi Yoweeri nti
17 Olulituuka mu nnaku ez'oluvannyuma, bw'ayogera Katonda, Ndifuka ku omwoyo gwange ku balina omubiri bonna: Batabani bammwe ne bewala bammwe baliragula, N'abalenzi bammwe baliraba okwolesebwa, N'abakadde bammwe baliroota ebirooto:
18 Weewaawo, ne ku baddu bange n'abazaana bange mu nnaku ziri Ndibafukira ku Mwoyo gwange, baliragula.
19 Ndireeta eby'ekitalo mu ggulu waggulu N'obubonero mu nsi wansi, Omusaayi n'omuliro n'okunyooka kw'omukka.
20 Enjuba erifuuka ekizikiza, N'omwezi okuba omusaayi, Olunaku lwa Mukama Olukulu olulitenderezebwa nga terunnaba kujja.
21 Olulituuka buli alisaba erinnya lya Mukama alirokoka.
22 Abasajja Abaisiraeri, muwulire bigambo bino. Yesu Omunazaaleesi, omuntu eyabalagibwa Katonda mu bigambo eby'amaanyi n'eby'amagero n'obubonero, Katonda bye yamukozanga wakati mu mmwe, nga mmwe bwe mumanyi;
23 oyo bwe yaweebwayo nga Katonda bwe yasooka okuteesa n'okumanya, mwamutwala ne mumukomerera n'emikono gy'abantu ababi, ne mumutta.
24 Naye oyo Katonda yamuzuukiza, bwe yasumulula okulumwa kw'okufa: kubanga tekwayinza kumunyweza.
25 Kubanga Dawudi amwogerako nti Nnalaba Mukama ennaku zonna mu maaso gange, Kubanga ali ku mukono gwange ogwa ddyo, nneme okusagaasagana.
26 Omutima gwange kyegwava gwesiima, olulimi lwange ne lusanyuka; Era n'omubiri gwange gunaabeeranga mu ssuubi:
27 Kubanga tolindeka bulamu bwange mu Magombe, So toliwaayo Mutukuvu wo kuvunda.
28 Wanjigiriza amakubo g'obulamu; Olinjijuza essanyu n'amaaso go.
29 Abasajja ab'oluganda, nnyinza okwogerera n'obuvumu mu maaso gammwe ebya jjajjaffe omukulu Dawudi nti yafa n'aziikibwa, n'amalaalo ge gali waffe ne kaakano.
30 Kale, bwe yali nnabbi, bwe yamanya nga Katonda yamulayirira ekirayiro, nti mu bazzukulu b'omu ntumbwe ze alituuzaako omuntu ku ntebe ye;
31 bwe yalaba olubereberye, n'ayogera ku kuzuukira kwa Kristo nga teyalekebwa mu Magombe so nga n'omubiri gwe tegwavunda.
32 Yesu oyo Katonda yamuzuukiza, fenna ffe bajulirwa.
33 Awo bwe yalinnyisibwa ku mukono ogwa ddyo ogwa Katonda, n'aweebwa okusuubiza kw'Omwoyo Omutukuvu eri Kitaawe, afuse kino kye mulabye kaakano kye muwulidde.
34 Kubanga Dawudi teyalinnya mu ggulu, naye yayogera yennyini nti Mukama yagamba Mukama wange nti Tuula ku mukono gwange ogwa ddyo,
35 Okutuusa lwe nditeeka abalabe bo okuba entebe y'ebigere byo.
36 Kale mazima bamanye ennyumba yonna eya Isiraeri nti Katonda yamufuula Mukama era Kristo, Yesu oyo gwe mwakomerera.
37 Awo bwe baawulira ebyo emitima gyabwe ne gibaluma, ne bagamba Peetero n'abatume abalala nti Abasajja ab'oluganda, tunaakola tutya?
38 Peetero n'abagamba nti Mwenenye, mubatizibwe buli muntu mu mmwe okuyingira mu linnya lya Yesu Kristo okuggibwako ebibi byammwe, munaaweebwa ekirabo gwe Mwoyo Omutukuvu.
39 Kubanga okusuubizibwa kwammwe era kwa baana bammwe n'abo bonna abali ewala, bonna abaliyitibwa Mukama Katonda waffe.
40 Era n'abategeeza mu bigambo ebirala bingi n'ababuulirira ng'agamba nti Mulokolebwe mu mirembe gino egyakyama.
41 Awo abakkiriza ekigambo kye ne babatizibwa: ne bongerwako ku lunaku luli abantu ng'enkumi ssatu.
42 Ne baba nga banyiikiriranga okuyigirizibwa kw'abatume, ne mu kusseekimu, ne mu kumenya emigaati ne mu kusaba.
43 Buli muntu n'atya: eby'amagero bingi n'obubonero ne bikolebwanga abatume.
44 Bonna abakkiriza baali wamu, ne baba nga bassa kimu mu byonna,
45 eby'obugagga byabwe n'ebintu bye baali nabyo ne babitunda ne bagabiranga bonna nga buli muntu bwe yali yeetaaga.
46 Nabo nga banyiikiriranga bulijjo n'omwoyo gumu mu yeekaalu, nga bamenya emigaati mu nnyumba eka, ne balyanga emmere n'essanyu n'omutima ogutalina bukuusa,
47 nga batenderezanga Katonda, nga basiimibwanga abantu bonna. Mukama n'abongerangako bulijjo abaalokokanga.


text:
Yobu
20 Awo Zofali+ Omunaamasi n’addamu nti:
2 “Ebirowoozo byange kyebivudde bimpaliriza okwogera,
Kubanga ndi munakuwavu.
3 Mpulidde okunenya okunnyiizizza;
Okutegeera kwange kumpaliriza okubaako kye nziramu.
4 Mazima ddala, kino wandibadde okimanyi,
Kubanga kibadde bwe kityo kasookedde omuntu* ateekebwa ku nsi,+
5 Nti essanyu ly’omubi liba lya kaseera katono
Era nti essanyu ly’oyo atatya Katonda* liba lya kaseera buseera.+
6 Ekitiibwa kye ne bwe kirinnya okutuuka mu ggulu
N’omutwe gwe ne gutuuka ku bire,
7 Alisaanawo emirembe gyonna ng’empitambi ye;
Abo abaamulabanga balyebuuza nti, ‘Ali ludda wa?’
8 Alibulawo ng’ekirooto, ne bataddamu kumulaba;
Aligobebwa ng’okwolesebwa okw’ekiro.
9 Eriiso eryamulabako teririddamu kumulaba,
N’ekifo kye tekiriddamu kumulabako.+
10 Abaana be balyagala okusaasirwa abaavu,
Era aliddiza abalala eby’obugagga byabwe.+
11 Amagumba ge gaali gajjudde amaanyi g’ekivubuka,
Naye amaanyi ago aligalamira nago mu nfuufu.
12 Wadde ng’ekibi kimuwoomera mu kamwa,
N’akikweka wansi w’olulimi lwe,
13 N’akigaaya mpolampola nga tayagala kiggweewo,
Era n’akibatika mu kamwa ke,
14 Ky’alya kijja kwonoonekera munda ye;
Kijja kuba ng’obusagwa* bw’enswera munda ye.
15 Amize eby’obugagga, naye ajja kubisesema;
Byonna Katonda ajja kubiggya mu lubuto lwe.
16 Ajja kunuuna obusagwa bw’enswera;
Amannyo* g’omusota ogw’obusagwa gajja kumutta.
17 Taliraba migga gy’amazzi,
Egy’omubisi gw’enjuki, n’egy’omuzigo.
19 Kubanga amenyeemenye abaavu n’abaleka awo;
Anyaze ennyumba gy’ataazimba.
20 Naye taliba na mirembe;
Eby’obugagga by’alina tebirimuwonya.
21 Tasigazizzaawo kya kulya;
Eyo ye nsonga lwaki eby’obugagga bye tebiriba bya lubeerera.
22 Eby’obugagga bye bwe birisukkirira obungi, alyeraliikirira;
Era alifuna ebizibu bingi.
23 Bw’aliba alya,
Katonda alimwolekeza obusungu bwe,
Bulimutonnyako ne butuuka mu byenda bye.
24 Bw’alidduka eby’okulwanyisa eby’ekyuma,
Obusaale obulasibwa okuva ku mutego ogw’ekikomo bulimufumita.
25 Asika akasaale mu mugongo gwe,
Akasaale akamasamasa okuva mu kalulwe ke,
Entiisa n’emukwata.+
26 Ekizikiza ekikutte kirindiridde eby’obugagga bye;
Omuliro ogutaliiko awujja gulimwokya;
Akabi kalituuka ku abo bonna abaliwonawo mu weema ye.
27 Eggulu liryanika ekibi kye;
N’ensi erimulwanyisa.
28 Amataba galisaanyaawo ennyumba ye;
Amazzi galiba mangi nnyo ku lunaku lw’obusungu bwa Katonda.*
29 Ogwo gwe mugabo Katonda gw’awa omuntu omubi,
Era bwe busika Katonda bw’amuwa.”


text:
POLIISI mu Kampala ekutte kanyama ali mu kibinja ky’ababbi abateega abantu ne bababba ne baddukira mu mwala gwa Nakivubo n’ayogera abatuma.
ABABBI baalumbye galagi e Mambule ne bakuba omukuumi ne bamulumako okutu n’okumutema mu maaso kyokka naye nanywezzako omu abalala ne badduka.
MEEYA w’e Makindye, Ali Kasirye Nganda Mulyannyama akyatabuddwa oluvannyuma lw’olukiiko lwe yayise okuggweera mu kukubagana nga Bakansala aba NRM n’abooludda...
POLIISI ya CPS egobye abaserikale abaali baasindikibwa okukolera mu bitundu ebirala ababadde balemedde mu mayumba gaayo Ekikwekweto kino kyakulembeddwaamu...
MINISITULE y’ebyobulamu eggye enta mu kuwaayo ssente eri eddwaaliro ly’obwannannyini erya Family Care Hospital erisangibwa e Buwaate mu munisipaali y’e...
OMULAMUZI wa kkooti ya City Hall Moses Nabende mu Kampala olutyemulidde Ssaalongo Twaha Jjuuko 65, ekibonerezo kye oluvannyuma lw'okusingibwa omusango...
MINISITA wa Kampala Beti Olive Kamya asabye abasuubuzi abakolera mu katale k’e Kasubi obutalemesa nteekateeka z’okukola oluguudo lw’e Hoima okuva ewa Bakuli...
ABATUUZE b’e Kabowa bawemukidde abaserikale mu maaso ga bakama baabwe bwe bategeezezza nga bwe basibye obubbi n’obumenyi bw’amateeka mu kitundu kino.
ABATUUZE b’e Namunnoona ku luguudo lw’e Hoima beeraliikirivu olw’oluwonko olulidde ekkubo.
ABATUUZE mu bifo by’enzigotta mu Kawempe basigadde mu kibubulu oluvannyuma lw’ebikwekweto ekitongole ky’amasannyalaze ekya UMEME bye kyakoze ku babbirira...
28 Nov 2017
28 Nov 2017
28 Nov 2017
28 Nov 2017
28 Nov 2017


text:
Sing Along Lyrics
Linda feat Chris Evans
by Rema Namakula
View Rema Namakula's Profile Download the MP3
Lyrics Obviously by mp3jaja Ekitugata gwe mukwano guno Togusanyisa gukwate mpola Ohhhh ToKuyiita kuyomba nawe olaba Banga Liweze nga nkulinze hani totuuka.. Bwo lwayo munange Obanga'ngamba Nti nfe, naye nga nkokoze ki Nessimu otuga ntugge Nentaawa n'enkaba Kyokoa otuuse, Ate'la ogenda Nawe Linda, Linda Bambi Darling Togenda, Nze Love enuuma [I got to go baby] Buli kiseela mba nkulinze Oba Luzze, Kyokaa otuuse, at'ela ogenda Nawe Linda, Linda Bambi, Darling Togenda, Nze Love enuuma [I got to go baby] Buli kiseela mba nkulinze Oba Luzze, Kyokaa otuuse, at'ela ogenda Nkwagala nyo ekyo nawe okimanyi Naluli nakuuwa olugooye Ne Lwotandaabye ekiiro yegwe'ndoota Ne Lwesize ntuuma omubaaka Sista wange, akukuume Ekiiro, oleme okutya mu nju Kuba ekizibu nyina okufuba Nonye nsimbe twezimbe Enno embeela, Ndaabe nga ekyuka ko Kale Tonyiga, tokaaba, ninda, wiiki ejja, sente zzizo, ngenze ku milimu Nawe Linda, Linda Bambi, Darling Togenda, Nze Love enuuma Buli kiseela mba nkulinze Oba Luzze, Kyokaa otuuse, at'ela ogenda Wotabadde mbadde mulwadde nyo Hmm, Sorrryyy Bwozze, Obulumi mponye Mbadde nkolowooza Konze, kanzije misinde Nkulabeko katono gende Njiye Naye baby, i gat to go Olutiiko lulwo lumezze N'empewo yankomonse Tondeka, Kubanga wano ntya wo Abankwana banji eyo, Naye Nze Nabelesa Mbagamba kiimu Nze nalonda namala.. (Nange Bwentyo) Akwagala nga nze oli mujaawa Nenkya Lunaaku Weluli Leero Lumpe Mpone nze okusanawo Nawe Linda, Linda Bambi Darling [Kangende Ndeka Nawe] Togenda, [Togenda Hani] Nze Love enuuma [Emilumu Nanti Jeminji] Buli kiseela mba nkulinze Oba Luzze, Kyokaa otuuse, at'ela ogenda Nawe Linda, Linda Bambi Darling [Kangende Ndeka Nawe] Togenda, [Vvamu Kyejo] Nze Love enuuma [Emilumu Nanti Jeminji] Buli kiseela mba nkulinze Oba Luzze, Kyokaa otuuse, at'ela ogenda


text: Okusabira omwoyo gwa Ivan Ssemwanga. Radio and Weasel tribute song to the late Tycoon Ivan Ssemwanga !! R.I.P. Ugandan Tycoon & Zari Hassan's Ex Husband Ivan Ssemwanga Is Dead!! AFCON 2019: Uganda eye second AFCON finals as qualification starts. KITALO - Omugagga Ivan Ssemwanga afudde. Ivan Ssemwanga abadde awandika abayekeera?????????? Zari Hassan's Tycoon Ex-Husband Ivan Ssemwanga 'ivan Don' DEAD!!!(Zari Confirms!!). Enfa Ya Ivan Ssemwanga Yiino !!! Zari Ayombedde Ebintu Bya Ivan Ssemwanga Agambibwa Okuba Nga Ali Mu KKoma. Kiki Ekyaziza Zari ewa Ivan Ssemwanga?


text:
OMWEZI guno ogwa June ffe Abakristu mu Uganda tukuza ennaku enkulu ez’amaanyi olw’okujja kwa Mwoyo Mutuukirivu mu batume (Pentekooti) n’olw’Abajulizi ba Uganda.
Mu Bikolwa by’Abatume tujja kuwulira nga batugamba nti ennaku za Pentekooti bwe zaatuuka abayigirizwa nga bali mu kifo kimu, ne wabaawo okuwuuma okuva mu Ggulu…… ne kujjuza enju yonna mwe baali bakuhhaanidde.
Ne balaba ennimi ezeeyawuddemu ng’ez’omuliro ne zeetondeka ku buli kinnoomu ne bajjula Mwoyo Mutuukirivu ne batandika okwogera ennimi eza buli ngeri nga Mwoyo Mutuukirivu bwe yabawanga okwogera.
Ekyewuunyisa nti buli lwe baayogeranga nga buli omu abategeera mu lulimi era ne batuuka n’okwewuunya nga bagamba nti, “Bano bonna aboogera si Bayudaaya? Bonna bawulira ekiyigirizibwa abatume,” nga Mwoyo Mutuukirivu abajjudde.
(Ebikolwa by’Abatume. 2:1-11) Kino nno Bakristu baganda bange kitegeeza nti olulimi lwa Mwoyo Mutuukirivu lutegeerwa buli omu era terusosola. Enjigiriza ejjudde Mwoyo buli omu agitegeera.
Mwoyo si wa kavuyo, agatta bonna era bonna boogera olulimi lumu, lwe lulimi olujjudde okwagala kuba awaba okwagala bonna bassa kimu era buli omu ategeera munne, awo Mwoyo Mutuukirivu w’abeera.
Awo nno abo abawa ekifaananyi nti boogera ennimi ezitategeerekeka nga bagamba nti Mwoyo y’abaliko, bonna bakyamu.
Olulimi lwa Mwoyo buli ggwanga lirutegeera. Si lwa bbugumu era ekifundikwa kyalwo “kwagala”. Paulo atuyigiriza nti waliwo ebintu bisatu okukkiriza, okusuubira, n’okwagala.
Naye ekisinga obukulu kwe kwagala. Abajulizi baffe baabatizibwa mu Mwoyo oyo eyawa Abatume obuvumu n’amaanyi okwatulira ensi nti Yezu yazuukira nti era baakyatula newankubadde kisobola okubassa.
Abajulizi mu bbanga ettono eryo nga bamaze okubatizibwa Mwoyo, yabajjula n’abawa amaanyi n’obuvumu ne bawaayo obulamu bwabwe okubeera Kristu (Korinti. 12:36 – 7:12-15) era omusaayi gwabwe ne gubeera ensigo


text:
Bya Henry Nsubuga
Omukuumi ku ddwaliro lya Mukono Church of Uganda e Mukono atutte omubaka wa palamenti owa Mukono munisipaali, Betty Nambooze ku poliisi e Mukono n’amuggulako omusango gw’okumukuba n’okumuluma.
Godfrey Male (23) agamba nti ku Lwokutaano ekiro nga May 19, ku ssaawa bbiri kitundu omubaka Nambooze bwe yali ava okujjanjabibwa n’amusaba empapula z’eddwaliro okulaba oba asasudde ng'enkola y'eddwaliro bweri we yamukwatira omukono n’amuluma olwo omukuumiwe n’amukuba ebikonde.
Male annyonnyola nti bino okubeerawo yali tamanyi nga gwe yali asaba empapula yali Nambooze ng’era oluvannyuma lw’okumutegeera abasawo abaali ku ddwaliro b’amukaka okumwetondera.
Akulira okunoonyereza ku buzzi bw’emisango ku poliisi e Mukono, Ibrah Batasi akkirizza nga Male bwe yagguddewo omusango ku Nambooze kyokka n’agaana okwogera ebisingawo nti baabagaana okwogera eri ab’amawulire.
Poliisi yagguddewo omusango gy’okutuusa obuvune ku muntu oguli ku ffayiro nnamba SD62/22/05/2017.
Omusasi waffe bw’akubidde omubaka Nambooze essimu naye agaanye okubaako ky’ayogera ku musango ogumugguddwako.
Ye Male mu kiseera kino ali mu kufuna bujjanjabi obwamuweereddwa eddwaliro kw’akolera wadde ng’alikulira Dr. Dickson Wabwire naye bw’atuukiriddwa talina ky’ayogedde ku nsonga zino.


text:
Ebibuuzo bya UNEB ebya S4 bitandika wiiki eno n’okubuulirira abayizi kunaabaawo ku Lwokutaano nga 14, October.
Bulijjo kino kikolebwa basomesa n’abakulu b’amasomero naye ku mulundi guno Minisitule y’ebyenjigiriza yasazeewo abazadde babeegatteko mu kusibirira abayizi.
Ekyebuuzibwa abazadde bamanyi kye balina okukola ne kye batalina kukola? Ebirungi mu kusibirira abayizi Hamis Kaheru, omwogezi w’ekitongole ky’ebigezo agamba nti kirungi okwogera n’abayizi nga tebannatandika bigezo kuba;
l Kibayamba okuvaamu ekiwuggwe n’okutya ebigezo,
l Omuyizi amanya amateeka g’alina okugoberera mu biseera nga baddamu ebibuuzo oba nga bali okumpi ne we bakolera ebigezo.
l Balabula ku buzibu bwe bayinza okufuna ssinga babakwata nga bakoppa.
l okwekebera oba buli kyetaagisa akirina.
l Okumanya w’agenda okukolera ebigezo. By’olina okusibirira omuyizi
l Omumyuka wa kamisona mu masomero ga pulayimale, Tonny Lusambu agamba nti basazeewo okwongerako abazadde kubanga abayizi aawulirira nnyo mu bazadde baabwe. Kiba kirungi buli mwana lw’abaako eddaala ly’atuukako n’omuzadde abeera wamu n’omwana we.
l Omuzadde bw’osabirako omwana kiba kirungi ne yeekwasa Katonda.
l abazadde balina kwagaliza baana buwanguzi,
l balina okugumya abaana, okubalaga nti bajja kusobola okuyita
l okuwa abaana buli kyetagisa mu budde, okubakubiriza okuwulira amateeka abasomesa ge babagambye By’olina okwewala
l Wabula abazadde bw’oba oyogera n’omwana waliwo ebintu by’olina okwewala ebiyinza okumuggya ku mulamwa. Tolina kukozesa bukambwe otiisa omwana ne ky’amanyi n’akyerabira.
l Mwewale okubatwalira ebyokulya basigale ku ndya gye babaddeko. labazadde balina okwewala okugulira abaana ebintu ebipya ng’obutabo kubanga obudde buba buweddeyo nga bijja kubataataaganya.
l tebateekeddwa kutiisa baana bigezo nti bizibu.
l tebalina kwogera na baana kumala bbanga ddene kubanga bayinza okubagamba ebigambo ebibajja ku mulamwa.
l Weewale okumunenya ku bubonero bye yasembye okufuna.
l Okubabuuza ennyo ebibuuzo Bayamba Buzale omulambuzi w’amasomero mu disitulikiti y’e Wakiso agamba nti bagezezzaako okukendeeza okukoppa mu bigezo nga bassaawo amateeka amakakali n’ebibonerezo eby’enjawulo Okuteekawo abakuumi b’ebibuuzo okuva mu bitundu eby’enjawulo.
Godfrey Kalyango akulira ebyenjigiriza mu disitulikiti y’e Gomba agamba nti ekitongole ky’ebigezo kibawa omuwendo gw’abakuumi gwe balina okuba nabo olwo bo ne balondamu mu bataddeyo okusaba kwabwe.
Batera okugamba nti buli bayizi 25 bakuumibwe omusomesa omu. Hamis Kaheru, omwogezi wa Uneb agamba nti tebannasalawo ku banaakuuma bigezo era bwe banaaba bamaze enteekateeka zonna bajja kutegeeza amasomero.
Mulimu abagamba nti ebibuuzo bibbibwa mu kiseera kyokubitambuza. Mw. Kalyango agamba nti UNEB etwala obuvunaanyizibwa n’etuusa ebigezo ku poliisi mu disitulikiti ez’enjawulo.
Eno amasomero gye gakeera buli lunaku okubikima ate abayizi bwe bamaliriza ne babizzaayo.
Abakulira ebyenjigiriza balina okugenda mu masomero ago okulambula okulaba engeri gye bikolebwamu n’okukakasa nti buli kimu kiri bulungi tewali kukoppa, biki bye beetaaga n’ebirala.
Enkuba oba etonnye oba tetonnye ebibuuzo biba birina okutuuka we bigenda okukolebwa ate mu budde wadde ng’abamu basuulamu eddakiika ekitatera kwewalika olw’embeera y’obudde.


text:
ESSUULA EY’OMWENDA
Enkomerero Eri Kumpi?
1. Tusobola tutya okumanya ebinaabaawo mu biseera eby’omu maaso?
WALI olabyeko amawulire ku ttivi ne weebuuza nti, ‘Ensi eno eraga wa?’ Ensi erimu ebintu ebinakuwaza bingi n’ebikolwa eby’obukambwe, era kino kireetedde abantu abamu okugamba nti enkomerero eteekwa okuba ng’eri kumpi. Olowooza ekyo kituufu? Waliwo engeri yonna gye tuyinza okumanyaamu ebinaabaawo mu biseera eby’omu maaso? Yee. Wadde ng’abantu tebasobola kutubuulira binaabaawo mu biseera eby’omu maaso, Yakuwa Katonda ye asobola. Okuyitira mu Bayibuli, atutegeeza ebikwata ku biseera eby’omu maaso.—Isaaya 46:10; Yakobo 4:14.
2, 3. Kiki abayigirizwa ba Yesu kye baali baagala okumanya, era Yesu yabaddamu atya?
2 Bayibuli bw’eba eyogera ku nkomerero, eba tetegeeza nkomerero ya nsi eno kwe tuli, wabula eba etegeeza nkomerero y’ebintu ebibi byonna. Yesu yayigiriza abantu nti Obwakabaka bwa Katonda bujja kufuga ensi eno. (Lukka 4:43) Abayigirizwa be baali baagala okumanya ddi Obwakabaka bwa Katonda lwe bwandizze, era baamubuuza nti: “Ebintu ebyo biribaawo ddi, era kabonero ki akaliraga okubeerawo kwo, n’amafundikira g’enteekateeka y’ebintu?” (Matayo 24:3) Yesu teyababuulira lunaku lwennyini lwe bwandizze, naye yababuulira ebyandibaddewo ng’enkomerero eneetera okutuuka. Ebyo Yesu bye yagamba nti byandibaddewo, bye biriwo kati.
3 Mu ssuula eno tugenda kulaba obukakafu obulaga nti enkomerero eneetera okutuuka. Naye twetaaga okusooka okumanya ebikwata ku lutalo olwaliwo mu ggulu. Ekyo kijja kutuyamba okumanya ensonga lwaki embeera mbi nnyo leero ku nsi.
OLUTALO MU GGULU
4, 5. (a) Kiki ekyaliwo mu ggulu amangu ddala nga Yesu yaakafuuka Kabaka? (b) Okusinziira ku Okubikkulirwa 12:12, kiki ekyandibaddewo nga Sitaani asuuliddwa ku nsi?
4 Mu Ssuula ey’omunaana twalaba nti Yesu yafuuka Kabaka mu ggulu mu 1914. (Danyeri 7:13, 14) Ekitabo ky’Okubikkulirwa kitutegeeza ebyaliwo. Kigamba nti: “Ne wabaawo olutalo mu ggulu: Mikayiri [ng’ono ye Yesu] ne bamalayika be ne balwana n’ogusota [ng’ono ye Sitaani], n’ogusota nagwo ne gubalwanyisa nga guli wamu ne bamalayika baagwo.” * Sitaani ne badayimooni baawangulwa era ne basuulibwa ku nsi. Lowooza ku ssanyu bamalayika lye baawulira! Ate bo abantu ku nsi bandibadde mu mbeera ki? Bayibuli egamba nti abantu bandibadde mu mbeera mbi nnyo. Lwaki? Kubanga Omulyolyomi alina obusungu bungi, olw’okuba ‘amanyi nti alina akaseera katono.’—Okubikkulirwa 12:7, 9, 12.
5 Omulyolyomi aleese ebizibu bingi nnyo ku nsi. Musunguwavu nnyo olw’okuba amanyi nti asigazza “akaseera katono” Katonda amuggyewo. Ka tulabe ebyo Yesu bye yagamba nti bye byandibaddewo mu nnaku ez’enkomerero.—Laba Ekyongerezeddwako Na. 24.
ENNAKU EZ’ENKOMERERO
6, 7. Ebigambo bya Yesu ebikwata ku ntalo n’enjala bituukiriziddwa bitya leero?
6 Entalo. Yesu yagamba nti: “Eggwanga lirirumba eggwanga, n’obwakabaka bulirumba obwakabaka.” (Matayo 24:7) Ekiseera kyaffe kye kisinze okufiiramu abantu mu ntalo. Alipoota emu eyafulumizibwa ekitongole ekyekenneenya ebintu ebibaawo mu nsi yalaga nti okuva mu 1914, abantu abasoba mu bukadde 100 be bafiiridde mu ntalo. Abantu abaafiira mu ntalo mu kyasa ky’amakumi abiri bakubisaamu emirundi esatu abo abaafiira mu ntalo zonna ezaaliwo mu byasa 19 ebyali biyiseewo. Tebeerezaamu obulumi n’ennaku obukadde n’obukadde bw’abantu bye bayiseemu olw’entalo!
7 Enjala. Yesu yagamba nti: “Walibaawo enjala.” (Matayo 24:7) Wadde nga waliwo emmere nnyingi nnyo leero okusinga bwe kyali kibadde, abantu bangi tebafuna mmere ebamala. Lwaki? Olw’okuba tebalina ssente zimala kugula mmere oba ettaka aw’okugirima. Abantu abasukka mu kawumbi ssente ze bakozesa okwebeezaawo teziwera na doola emu olunaku. Ekitongole eky’eby’obulamu eky’ensi yonna kigamba nti abaana bukadde na bukadde bafa buli mwaka olw’obutafuna mmere emala.
8, 9. Kiki ekiraga nti Yesu bye yayogera ku musisi n’endwadde bituukiridde?
8 Musisi. Yesu yagamba nti: “Walibaawo musisi ow’amaanyi.” (Lukka 21:11) Buli mwaka musisi ow’amaanyi aba asuubirwa okuyita. Okuva mu mwaka 1900, abantu abasukka mu bukadde bubiri be bafudde olwa musisi. Wadde nga leero waliwo ebyuma ebiyamba bannassayansi okukitegeera amangu nti musisi agenda kuyita, musisi akyata abantu bangi.
9 Endwadde. Yesu yagamba nti wandibaddewo ‘endwadde ez’amaanyi.’ Endwadde ez’akabi zandisaasaanye nnyo ne zitta abantu bangi. (Lukka 21:11) Wadde nga kati abasawo basobola okujjanjaba endwadde nnyingi, waliwo endwadde ze batasobola kuwonya. Mu butuufu, alipoota emu yakiraga nti endwadde gamba ng’ey’akafuba, eya kkolera, n’omusujja gw’ensiri, zitta abantu bukadde na bukadde buli mwaka. Waliyo n’endwadde endala empya nga 30 abasawo ze bazudde ate ng’ezimu ku zo tezirina na ddagala.
ENGERI ABANTU GYE BANDYEYISIZZAAMU MU NNAKU EZ’ENKOMERERO
10. Ebyo ebiri mu 2 Timoseewo 3:1-5 bituukirizibwa bitya leero?
10 Mu 2 Timoseewo 3:1-5, Bayibuli egamba nti: “Mu nnaku ez’enkomerero, ebiseera biriba bizibu nnyo.” Omutume Pawulo yayogera ku ngeri abantu bangi gye bandibadde beeyisaamu mu nnaku ez’enkomerero. Yagamba nti abantu bandibadde . . .
beeyagala bokka
baagala nnyo ssente
tebagondera bazadde baabwe
si beesigwa
tebaagala ba luganda
tebeefuga
bakambwe
baagala eby’amasanyu okusinga Katonda
bawa ekifaananyi nti beemalidde ku Katonda naye nga bye bakola tebiraga nti bamwemaliddeko
11. Okusinziira ku Zabbuli 92:7, kiki ekinaatuuka ku bantu ababi?
11 Abantu bangi beeyisa bwe batyo mu kitundu ky’olimu? Okwetooloola ensi yonna, abantu bangi bwe batyo bwe beeyisa. Naye Katonda anaatera okubaako ky’akolawo. Agamba nti: ‘Ababi bwe bameruka ng’omuddo, n’abakozi b’ebibi ne baala, ekyo kiba bwe kityo balyoke bazikirizibwe.’—Zabbuli 92:7.
AMAWULIRE AMALUNGI MU NNAKU EZ’ENKOMERERO
12, 13. Biki Yakuwa by’atuyambye okutegeera mu nnaku zino ez’enkomerero?
12 Bayibuli egamba nti ng’oggyeeko obulumi n’okubonaabona ebyandibaddewo mu nsi mu nnaku ez’enkomerero, wandibaddewo n’ebintu ebirungi.
13 Okutegeera Bayibuli. Nnabbi Danyeri alina bye yawandiika ebikwata ku nnaku ez’enkomerero. Yagamba nti: “Okumanya okutuufu kulyeyongera.” (Danyeri 12:4) Katonda yandiyambye abantu be okweyongera okutegeera obulungi Bayibuli. Ekyo Yakuwa ky’azze akola naddala okuva mu 1914. Ng’ekyokulabirako, atuyambye okutegeera amazima agakwata ku linnya lye, ku kigendererwa kye yalina okutonda ensi, ku kinunulo, ku mbeera y’abafu, ne ku kuzuukira. Kati tukimanyi bulungi nti Obwakabaka bwa Katonda bwe bwokka obusobola okugonjoola ebizibu byaffe byonna. Ate era tumanyi ekisobola okutuyamba okuba abasanyufu ne bye tusaanidde okukola okusobola okusanyusa Katonda. Naye abaweereza ba Katonda bakozeewo ki bwe bategedde ebintu ebyo? Obunnabbi obulala butuyamba okufuna eky’okuddamu.—Laba Ekyongerezeddwako Na. 21 ne 25.
14. Amawulire amalungi ag’Obwakabaka gabuulirwa mu nsi mmeka, era baani abagabuulira?
14 Omulimu gw’okubuulira mu nsi yonna. Bwe yali ayogera ku nnaku ez’enkomerero, Yesu yagamba nti: “Amawulire gano amalungi ag’Obwakabaka galibuulirwa mu nsi yonna.” (Matayo 24:3, 14) Amawulire amalungi ag’Obwakabaka kati gabuulirwa mu nsi ezisukka mu 230, era gabuulirwa mu nnimi ezisukka mu 700. Mu butuufu, Abajulirwa ba Yakuwa okuva mu “buli ggwanga n’ebika” bayigiriza abantu mu nsi yonna ebikwata ku Bwakabaka bwa Katonda awamu n’ebyo bye bunaakolera abantu. (Okubikkulirwa 7:9) Ekyo bakikola awatali kusasuza bantu ssente. Wadde ng’abantu bangi tebabaagala era nga babayigganya nga Yesu bwe yalagula, tewali kiyinza kubalemesa kubuulira.—Lukka 21:17.
GGWE ONOOKOLA KI?
15. (a) Okikkiriza nti tuli mu nnaku ez’enkomerero, era lwaki oddamu bw’otyo? (b) Kiki ekinaatuuka ku abo abatagondera Yakuwa, ate abo abamugondera balina ssuubi ki?
15 Okikkiriza nti tuli mu nnaku ez’enkomerero? Waliwo obunnabbi bungi obukwata ku nnaku ez’enkomerero obutuukiridde. Mu kiseera ekitali kya wala, Yakuwa ajja kulagira abaweereza be balekere awo okubuulira amawulire amalungi, era “enkomerero” ejja kuba etuuse. (Matayo 24:14) Enkomerero kye ki? Ye Amagedoni, ekiseera Katonda lw’ajja okuggyawo ebintu ebibi byonna. Yakuwa ajja kukozesa Yesu ne bamalayika be ab’amaanyi okuzikiriza abo abagaanye okumugondera n’okugondera Omwana we. (2 Abassessalonika 1:6-9) Oluvannyuma lw’ekyo, Sitaani ne badayimooni bajja kuba tebakyasobola kubuzaabuza bantu. Abo bonna abagondera Katonda era abawagira Obwakabaka bwe bajja kulaba ebyo byonna Katonda bye yasuubiza nga bituukirizibwa.—Okubikkulirwa 20:1-3; 21:3-5.
16. Okuva bwe kiri nti enkomerero eneetera okutuuka, kiki ky’olina okukola?
16 Ensi eno efugibwa Sitaani eneetera okuzikirizibwa. N’olwekyo, kikulu okwebuuza nti, ‘Kiki kye nnina okukola kati?’ Yakuwa ayagala otegeere bulungi ebiri mu Bayibuli. Okuyiga Bayibuli kitwale nga kikulu nnyo. (Yokaana 17:3) Abajulirwa ba Yakuwa baba n’enkuŋŋaana buli wiiki eziyamba abantu okutegeera obulungi Bayibuli. Fuba okubangawo mu nkuŋŋaana ezo obutayosa. (Soma Abebbulaniya 10:24, 25.) Bw’omanya nti waliwo we weetaaga okukola enkyukakyuka, tolonzalonza kuzikola. Bw’onookola enkyukakyuka ezeetaagisa, enkolagana yo ne Yakuwa ejja kweyongera okunywera.—Yakobo 4:8.
17. Lwaki abantu abasinga obungi kijja kubeewuunyisa nnyo okulaba enkomerero ng’etuuse?
17 Omutume Pawulo yagamba nti okuzikirizibwa kw’abantu ababi kujja kubaawo mu kiseera abantu abasinga obungi we batakusuubirira; kujja kuba “ng’omubbi bw’ajja ekiro.” (1 Abassessalonika 5:2) Yesu yagamba nti abantu bangi tebandifuddeyo ku bukakafu obulaga nti tuli mu nnaku ez’enkomerero. Yagamba nti: “Ng’ennaku za Nuuwa bwe zaali, n’okubeerawo kw’Omwana w’omuntu [oba, ennaku ez’enkomerero] bwe kutyo bwe kuliba. Kubanga mu nnaku ezo ng’Amataba tegannajja, abantu baali balya, nga banywa, nga bawasa, era nga bafumbirwa, okutuusa ku lunaku Nuuwa lwe yayingira mu lyato, era ne batafaayo okutuusa Amataba lwe gajja ne gabasaanyaawo bonna. N’okubeerawo kw’Omwana w’omuntu bwe kutyo bwe kuliba.”—Matayo 24:37-39.
18. Kulabula ki Yesu kwe yatuwa?
18 Yesu yatulabula obuteemalira ku “kulya n’okunywa n’okweraliikirira eby’obulamu.” Yagamba nti enkomerero ejja kugwa bugwi “ng’ekyambika.” Ate era yagamba nti ejja “kutuuka ku abo bonna abali ku nsi.” Yayongerako nti: “Kale mutunulenga, nga musabanga ekiseera kyonna musobole okuyita mu bintu ebyo byonna ebijja okubaawo, era musobole n’okuyimirira mu maaso g’Omwana w’omuntu.” (Lukka 21:34-36) Lwaki kikulu nnyo okukolera ku kulabula okwo? Kubanga ensi ya Sitaani eneetera okuzikirizibwa. Abo bokka abasiimibwa Yakuwa ne Yesu be bajja okuwonawo babeere mu nsi empya emirembe gyonna.—Yokaana 3:16; 2 Peetero 3:13.
^ lup. 4 Mikayiri linnya lya Yesu Kristo eddala. Okumanya ebisingawo, laba Ekyongerezeddwako Na. 23.


text:
Essomo 10
Oyinza Otya Okumanya Eddiini ey’Amazima?
1. Waliwo eddiini emu yokka ey’amazima?
Yesu yayigiriza abagoberezi be eddiini emu yokka ey’amazima. Eddiini ey’amazima eringa ekkubo erituusa mu bulamu obutaggwaawo. Yesu yagamba nti: ‘Abalaba ekkubo eryo batono.’ (Matayo 7:14) Eddiini yokka Katonda gy’asiima y’eyo egoberera Ekigambo kye Bayibuli. Abo abali mu ddiini ey’amazima bali bumu mu kukkiriza.
2. Kiki Yesu kye yayogera ku Bakristaayo ab’obulimba?
Yesu yalabula nti bannabbi ab’obulimba bandiyigiriza enjigiriza ez’obulimba. Beefaananyirizaako Abakristaayo ab’amazima, era abagoberezi baabwe beeyita Bakristaayo. Naye osobola okukitegeera nti si Bakristaayo ba mazima. Okitegeera otya? Eddiini ey’amazima ye yokka esobozesa abantu abagirimu okweyisa obulungi.
3. Oyinza otya okutegeera abo abali mu ddiini ey’amazima?
Weetegereze ebintu bino bitaano ebiyamba omuntu okutegeera abo abali mu ddiini ey’amazima:
Abo abali mu ddiini ey’amazima bawa ekitiibwa Ekigambo kya Katonda Bayibuli. Bafuba okugoberera Bayibuli ky’eyigiriza. N’olwekyo eddiini ey’amazima ya njawulo ku ddiini ezigoberera endowooza z’abantu. (Matayo 15:7-9) Abo abali mu ddiini ey’amazima bye bayigiriza abalala nabo bye bakola.
—Soma Yokaana 17:17; 2 Timoseewo 3:16, 17.
Abagoberezi ba Yesu ab’amazima bawa ekitiibwa erinnya lya Katonda, Yakuwa. Yesu yakiraga nti awa erinnya lya Katonda ekitiibwa ng’alitegeeza abalala. Yayamba abantu okumanya Katonda era yabayigiriza okusaba nti erinnya lya Katonda litukuzibwe. (Matayo 6:9) Mu kitundu gy’obeera, ddiini ki etegeeza abalala erinnya lya Katonda?
—Soma Yokaana 17:26; Abaruumi 10:13, 14.
Abakristaayo ab’amazima babuulira ebikwata ku Bwakabaka bwa Katonda. Katonda yatuma Yesu okubuulira amawulire amalungi ag’Obwakabaka. Obwakabaka bwa Katonda bwe bwokka obujja okugonjoola ebizibu by’abantu. Yesu yabwogerako okutuukira ddala lwe yafa. (Lukka 4:43; 8:1; 23:42, 43) Yagamba nti n’abagoberezi be bandibuulidde ebikwata ku Bwakabaka obwo. Singa omuntu akutuukirira n’ayogera ku Bwakabaka bwa Katonda, olowooza aba wa ddiini ki?
—Soma Matayo 24:14.
Abagoberezi ba Yesu si ba nsi. Osobola okubategeera kubanga tebeenyigira mu bya bufuzi na mu bwegugungo obuli mu nsi eno. (Yokaana 17:16; 18:36) Ate era, beewala ebikolwa by’ensi ebibi n’endowooza zaayo.
—Soma Yakobo 4:4.
Abakristaayo ab’amazima baagalana nnyo. Ekigambo kya Katonda kibayigiriza okuwa ekitiibwa abantu ab’amawanga gonna. Eddiini ez’obulimba ziwagira entalo, naye abo abali mu ddiini ey’amazima tebakikola. (Mikka 4:1-3) Bakozesa ebiseera byabwe, n’eby’obugagga byabwe okuyamba abantu abalala n’okubazzaamu amaanyi.
—Soma Yokaana 13:34, 35; 1 Yokaana 4:20.
4. Osobola okumanya eddiini ey’amazima?
Ddiini ki eyeesigamya enjigiriza zaayo zonna ku Kigambo kya Katonda, ewa erinnya lya Katonda ekitiibwa, era ebuulira nti Obwakabaka bwa Katonda bwe bwokka obujja okugonjoola ebizibu by’abantu? Ddiini ki eyoleka okwagala era etawagira ntalo? Olowooza otya?
Yiga Ebisingawo
Kiki Ddala Bayibuli Ky'Eyigiriza


text:
Kkooti Esalawo Lwakuna Ku By’okweyimirirwa Kw’omusinga
Kkooti e Jinja eyongezzayo okuwa ensala yaayo ku kusaba kw’Omusinga wa Rwenzururu Charles Wesley Mumbere okweyimirirwa oluvannyuma lw’oludda oluwaabi okutegeeza omulamuzi nga kkooti eno bwetalina buyinza buwozesa misango gya nnaggomola okuli ogw’okulya mu nsi olukwe n’ogwobutujju.
Bano basabye omulamuzi okusaba kw’Omusinga okweyimirirwa akwongereyo mu kkooti enkulu ewuliriza emisango ekika kino.
This post was syndicated from NBS TV. Click here to read the full text on the original website.
Follow us on twitter @theugandatoday
Leave a Reply
Be the First to Comment!


text:
Bayibuli Esobola Okunnyamba nga Ndi Mwennyamivu?
Bayibuli ky’egamba
Yee, kubanga “
Katonda abudaabuda abo abaweddemu amaanyi,” asobola okutuwa obuyambi obusingayo obulungi.
Engeri Katonda gy’ayambamu abennyamivu
Abawa amaanyi.
Bw’osaba Katonda, akuwa amaanyi ge weetaaga okwaŋŋanga ekizibu ky’olina. (Abafiripi 4:13)Ba mukakafu nti Katonda akuwulira, kubanga Bayibuli egamba nti: “
Yakuwa ali kumpi n’abo abalina omutima ogumenyese; alokola abo bonna abalina omwoyo oguboneredde.” (Zabbuli 34:18) Bw’osaba Katonda akuwulira ne bw’oba nga tosobola kumunnyonnyolera ddala ngeri gy’owuliramu.
—Abaruumi 8:26, 27.
Ebyokulabirako ebirungi. Omuwandiisi wa Bayibuli yasaba Katonda nti: “
Nkukoowoola nga ndi mu buziba.” Omuwandiisi wa Bayibuli oyo yafuna obuweerero bwe yakijjukira nti Katonda mwetegefu okutusonyiwa ebibi byaffe. Yagamba Katonda nti: “
Singa wali otunuulira nsobi, Ai Yakuwa, ani yandisobodde okuyimirira? Kubanga ggwe osonyiyira ddala, bw’otyo olyoke oweebwe ekitiibwa.”
—Zabbuli 130:1, 3, 4.
Abawa essuubi. Ng’oggyeeko okubudaabuda abennyamivu, Katonda era asuubizza okuggyawo ebizibu byonna ebireetera abantu okwennyamira. Katonda bw’anaatuukiriza ekisuubizo ekyo, “
Ebintu ebyasooka [nga mw’otwalidde n’okwenyamira] tebirijjukirwa, era tebirisigala mu mutima.”
—Isaaya 65:17.
Weetegereze: Wadde nga bakimanyi nti Katonda abudaabuda abennyamivu, Abajulirwa ba Yakuwa bwe bafuna obulwadde obw’okwennyamira, bagenda mu malwaliro okufuna obujjanjabi. (Makko 2:17) Abajulirwa ba Yakuwa tebalina bujjanjabi bwe bakubiriza bantu kufuna; bakimanyi nti buli muntu asaanidde okwesalirawo ku lulwe obujjanjabi bw’ayagala.


text:
Chapter 1
1 Okwolesebwa kwa Obadiya. Bw'ati bw'ayogera Mukama Katonda ku Edomu; nti Tuwulidde ebigambo ebiva eri Mukama n’omubaka atumiddwa eri amawanga nti Muyimuke, tuyimuke ku nsi ye tulwane naye.
2 Laba, nkufudde omuto mu mawanga; onyoomebwa nnyo ggwe.
3 Amalala ag'omu mutima gwo gakukyamizza, ggwe azimba mu biwuku eby'omu lwazi, ggwe atuula waggulu; ayogera mu mutima gwe nti Ani alinzisa wansi?
4 Newakubadde ng'olinnya mu ggulu ng'empungu era ekisu kyo nga kiteekebwa wakati mu munnyeenye, ndikussa wansi ove eyo; bw'ayogera Mukama.
5 Oba ababbi bajja gy'oli, oba abanyazi ekiro (so nga ozikirira!) tebandibbye bya kubamala? oba abanozi b'ezabbibu bajja gy'oli, tebandirese zabbibu ezeerebwawo?
6 Ebya Esawu nga binoonyezebwa, ebikwekebwa ye nga bivumbuka!
7 Abantu bonna abaalagaana gy'oli bakuwerekedde okutuuka ku nsalo; abantu abaali balina emirembe naawe bakukyamizza era bakulemye; abaalya emmere yo batega omutego wansi wo; so temuli kutegeera mu ye.
8 Ku lunaku luli sigenda kuzikiriza abagezigezi bave mu Edomu n'okutegeera kuve mu lusozi lwa Esawu? bw'ayogera Mukama.
9 Era abazira bo; ggwe Temani, balyekanga buli muntu alyoke aggibwe mu lusozi lwa Esawu era attibwe.
10 Kubanga wagirira amaanyi muganda wo Yakobo, ensonyi zirikukwata era oliggibwawo emirembe gyonna.
11 Ku lunaku lwe wayimirira ku mabbali, ku lunaku abayise lwe baanyaga ebintu bye n'abagenyi lwe baayingira mu nzigi ze eza wankaaki ne bakuba akalulu ku Yerusaalemi, naawe n'ofaanana ng'omu ku abo.
12 Naye totunuulira lunaku lwa muganda wo ku lunaku olw'okugwirwako akabi, so tosanyuka olw'abaana ba Yuda ku lunaku olw'okuzikirira kwabwe; so teweekuza n'akamwa ko ku lunaku olw'akabi.
13 Toyingiranga mu luggi olwa wankaaki olw'abantu bange ku lunaku mwe balirabira ennaku; so naawe totunuuliranga kabi kaabwe ku lunaku mwe balirabira ennaku so temukomanga ku bintu byabwe ku lunaku mwe balirabira ennaku.
14 So toyimiriranga mu masaŋŋanzira okuzikiriza abantu be abawona; so towangayo bantu be abasigalawo ku lunaku olw'akabi.
15 Kubanga olunaku lwa Mukama lusemberedde amawanga gonna: nga bwe wakola bwe kityo bwe kirikukolebwa ggwe; by'okola biridda ku mutwe gwo.
16 Kubanga bwe mwanyweranga ku lusozi lwange olutukuvu, bwe kityo amawanga gonna bwe ganaanywanga ennaku zonna; weewaawo, ganaanywanga ganaamiranga galiba ng'agatabangawo.
17 Naye ku lusozi Sayuuni kulibaako abawona, era luliba lutukuvu; n'ennyumba ya Yakobo eriba n'ebintu byabwe.
18 Era ennyumba ya Yakobo eriba muliro n'ennyumba ya Yusufu eriba lulimi olw'omuliro n'ennyumba ya Esawu nsambu, nabo balyaka gye bali, balibazikiriza; so tewaliba muntu wa mu nnyumba ya Esawu alisigalawo; kubanga Mukama ye akyogedde.
19 N'olusozi lwa Esawu lulifuuka lw'abo ab'obukiika obwa ddyo; ensi y'Abafirisuuti eriba y'abo ab'ensenyi; era bo balirya ennimiro ya Efulayimu, n'ennimiro ey'e Samaliya: era Gireyaadi eriba ya Benyamini.
20 N'abo ab'eggye lino ery'abaana ba Isiraeri abafugibwa obuddu abali mu Bakanani, baliba n'ensi okutuuka ku Zalefaasi; n'abo ab'omu Yerusaalemi abafugibwa obuddu abali mu Sefalaadi baliba n'ebibuga eby'obukiika obwa ddyo.
21 Era abalokozi balirinnya ku lusozi Sayuuni basalire olusozi lwa Esawu omusango; n'obwakabaka buliba bwa Mukama.